recursal/SuperWikiNEXT-32B huggingface dataset:
**凱撒密碼**，又叫**移位密碼**，係加密法一隻，好簡單。佢係用替代法，明文中隻隻字母，向後或者向前按照某個數目。按照此加密為咗密文。

文
-

英文叫Caesar cipher、Caesar's cipher、the shift cipher、Caesar's code同埋 Caesar shift。

數學解析
----

數學來睇，凱撒密碼係計同餘，首先將字母用數字替代，例如英文字母A=0, B=1, C=2，諸如此類，總共二十六個。依家移n嘅加密方式為：

{\displaystyle E\_{n}(x)=(x+n)\mod 26}
解密就係：

{\displaystyle D\_{n}(x)=(x-n)\mod 26}

破解凱撒密碼
------

如果攻擊者知道呢個係用簡單嘅加密方法，但唔知係咪凱撒密碼，攻擊者可以使用頻率分析或者單詞分析去破解。

如果攻擊者知道呢個係凱撒密碼，但唔知前進或後退咗幾多個字母，攻擊者可以透過窮舉法去破解。由於偏移量有限，例如英文26個字母，偏移量最多只可以係25。因此，用窮舉法試最多25次就得。

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * 睇
* 傾
* 改
密碼學 |
| --- |
| 研究「點樣寫低秘密嘢」嘅學問 |
| **基本概念**
* 敵人
* 編碼
* 加密同解密
* 明文同密文
* 鑑別
* 密碼協議
* 隱寫術
* 量子密碼學
* 密碼學史（古典 cipher · 啞謎機）
 |
| **Cipher** 同**密碼基元**
* 換位法同替代法
* 圍欄密碼法
* 凱撒密碼法
* 彼利菲密碼法
* 維吉尼密碼法
* 一次性密碼本
* 多表置密碼法
* 組密碼法同流密碼法
* 多重加密
* 乘積密碼法
* 密匙（密匙延伸）
* Nonce
* 暗門函數
* 密碼雜湊函數
 |
| **密碼體制**
* 對稱密匙密碼（數據加密標準 · 進階加密標準）
* 公開密匙密碼（RSA 密碼系統）
* 端到端加密
* 區塊鏈
* 資訊理論安全性
 |
| **密碼分析**
* 頻率分析
* 通信量分析
* 攻擊模型（唯密文攻擊 · 窮舉攻擊）
* 重送攻擊
* 運算複雜度
 |
| **相關技術**
* 電腦保安
* 網絡攻擊
* 勒索軟件
* 產品序號同註冊機
* 數碼簽署
* 信息鑑別碼
* 密碼病毒學
* 通訊（安全通訊管道）
* 資訊系統
* 軍事情報
* RNG
* Crypto
 |
| **拉雜相關**
* 電腦科學
* 應用數學
* 資訊理論
* 資訊戰
* 黑客
* 質數
* 複製保護同代碼難讀化
* Cyberpunk
 |

 |
**武漢肺炎湖北疫情**，係講武漢肺炎喺湖北爆發嘅情況。湖北武漢係病例嘅發源地，早喺2019年12月已經有病例，之後好快蔓延到每一個地級政區，係成個中華人民共和國入面疫情最嚴重嘅省級政區。

境內疫情同反應
-------

疫點被指係武漢漢口嘅華南海鮮市場，首個報告病例係喺2019年12月8號，但武漢當局開初未有大範圍實施防疫應對，當地官員堅持認為「可防可控」。到咗2020年元旦，武漢警方重傳喚咗喺社交媒體發放有關病毒資訊嘅8個網民，話佢哋散佈「謠言」。後來證實佢哋都係前線醫護人員，其中一位姓李醫生都喺接診嗰陣受到傳染，病情一度惡化入埋ICU，佢嘅多個醫護同事兼屋企人感染埋。社交媒體度對迴響稱呢8位係「八勇士」，並向佢哋致敬，亦促請當局向八人道歉同賠償，亦認為武漢警方應該受罰。而由武漢首個報告病例，至2020年1月17號疫情一路發展，日本、泰國都報告咗確診病例，武漢以外地方（未包港澳）未再有報告確診病例（1月11號深圳公佈一疑似病例）。由於正值春運，引起民眾憂慮，網上亦有討論，質疑當局管制資訊發放。

1月14號港媒跟著考察武漢嘅香港專家足跡，期間多個香港記者一齊朝早到武漢金銀潭醫院採訪嗰陣，齊齊畀當地啲差人帶走扣查，被要求刪除喺醫院範圍拍嘅片，仲要求記者交嗮啲手提電話同攝影器材畀差人檢查，又記低埋記者證。扣查咗一個幾鐘先至放咗出嚟。

到1月18號（官方宣告疫情嚴峻性前兩日）武漢仲舉辦埋有超過四萬個家庭參加嘅萬家宴，以申報健力士世界紀錄。到咗1月20號公佈消息當日，當局仲話會喺農曆新年假期期間，向民眾發放20萬張節日活動嘅免費飛。武漢同濟醫院喺發熱門診支援嘅姓陸醫生，未有過華南海鮮市場同野生動物等相關接觸史，1月5號開始出現疑似染病症狀，經診斷喺1月10號下晝始以新病毒染病收治，轉入金銀潭醫院治理。而陸醫生發病前後，武漢市衛健委一路係強調冇醫務人員染病。1月11號嘅武漢衛健委通報，亦話未發現明確嘅人傳人證據，而醫護人員染病經已係可證實人傳人嘅證據。

據記者獲得嘅黃岡市蘄春縣縣長1月20號嘅全縣病毒性肺炎防控大會講話稿件，截至1月19號，黃岡市病毒性肺炎病例已去到109宗，其中蘄春縣就有11例住院患者。隨著疫情發展越趨緊張，湖北各地都不同程度出現咗醫用口罩、防護服、測溫儀等防疫物資短缺。

1月23號武漢宣布封城，湖北境內啲主要城市陸續跟著封埋。由封城開始到2月1號呢段時間，武漢啲社區（居委會等）對確診病患、疑似病患嘅救助係極有限嘅。一方面上級政府部門未有即時嘅實質協助，社區亦冇醫院資源，社區居委只可以登記有病症嘅人，再向街道辦事處彙報，而街道辦事處都好少回饋資訊。喺武漢嘅長豐街正康社區，有居民因為冇法得到收治，絕望下就喺自己屋企吊頸死。到後尾中央部署外省市啲醫護補員同資源調人，兼將湖北、武漢一啲黨委官員換馬，開始加強咗對確診病患嘅收治處理，「應收盡收」成咗官方嘅總攻目標。由2月9號開始，上級柯打加碼下街道辦事處度，就不停催社區居委層去安排啲確診病患入院收治，而唔係要病患去搵基層官員求助。

去到2020年12月，《紐約時報》同獨立傳媒ProPublica攞到嚟自黑客組織揭秘中共，同埋追蹤中國網絡監控嘅網站中國數位時代提供嘅文件，揭露中國政府喺武漢肺炎疫情初期點樣操縱輿論。當時網信辦要求內地傳媒唔可以將呢次疫情同沙士相提並論，又要積極影響國際輿論，唔用「無法治癒」、「致命」、「封鎖」等字眼。另外對於疫情吹哨人內地醫生李文亮嘅死，當局亦下達指令，要求壓制負面新聞，重新掌握話語權，命令新聞網站唔好將李文亮死訊推送畀讀者，又要求社交平台逐步將佢嘅名由熱門搜尋話題頁面移除。除此之外，當局又發動大量虛假嘅五毛分散注意力，指示嚴肅制止同埋處理藉此事煽動輿論情緒嘅內容。

參考
--

1. ↑  〈新冠肺炎"吹哨人"李文亮：真相比平反更重要〉. 财新网.
2. ↑  内地高院为武汉肺炎「造谣者」平反　消息指8人均为前线医生 RFA 2020-01-30
3. ↑  中国 武漢の新型ウイルス肺炎でネット上に疑問の声. 《NHKニュース》.
4. ↑  早苗浦上 (2020-01-18). ｢新型肺炎は愛国ウイルス｣中国ネットで拡散。｢政府は真実教えて｣投稿も. *www.businessinsider.jp* (日文).
5. ↑  〈春節在即，中國會否再現"非典恐慌"？〉. 《w韓國東亞日報》 (臺灣中文). 2020-01-21.
6. ↑  〈赴武漢醫院採訪肺炎疫情 無綫等港媒遭公安扣查 要求刪除攝錄片段 | 立場報道 | 立場新聞〉. 《立場新聞 Stand News》. 原著喺2020年1月15號歸檔. 喺2022年1月12號搵到.
7. ↑  〈多名本港記者武漢採訪被帶到派出所〉. 信報財經新聞. 2020-01-14.
8. ↑  武汉致命病毒大爆发，中国却要批评者噤声 NY TIMES 中文 2020-01-23
9. ↑  〈独家 同济医生感染武汉肺炎去世系谣言 武汉医护人员感染料已超15人〉. 财新网.
10. ↑  武漢肺炎悲歌 居民因未獲通報治療自縊 中央通訊社 2020-02-16
11. ↑  萧辉 包志明 高昱 (2020-02-15). 〈特别报道 艰难的"清零"〉. 财新网. 原著喺2020-02-16歸檔. 喺2020-03-21搵到.
12. ↑  〈網信辦文件揭露當局如何操縱疫情輿論〉. 《Now 新聞》 (香港中文).

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |
**德爾瑪 W 哈里斯**（**Delmer W. Harris**，1937年6月18號—印第安那州帕蘭菲爾德（英文：Plainfield）），美國前 NBA 聯盟主教練，而家係達拉斯小牛隊約翰遜嘅助理教練，外號「銀狐」。

教練生涯
----

### 美國執教生涯

佢嘅早年教練生涯從執教印第安那州 Richmond 嘅 Earlham 學院開始，入職業教練後嘅哈里斯做咗湯尼薩爾科手下ABA聯盟猶他之星嘅助理教練。之後佢做咗休斯敦火箭隊嘅助理教練，喺尼薩爾科離開球隊後成為咗球隊主教練。哈里斯帶領球隊喺1981賽季打入NBA總決賽，但係喺決賽中球隊輸咗畀波士頓凱爾特人隊，哈里斯喺火箭隊執教 1982-83 賽季。

之後唐尼爾森將其帶到咗密爾華基公鹿隊出任球隊嘅助理教練，慢慢成為球隊嘅主教練同埋總經理。喺離開雄鹿之後喺1994年入主洛杉磯湖人隊，獲得 1994-95 賽季NBA最佳教練。幾個賽季之後哈里斯再次成為咗唐尼爾森嘅副手，而家係艾弗里約翰遜嘅助理教練。佢嘅老豆係雄鹿隊總經理拉里哈里斯。

### 國際執教生涯

1998年世界男子籃球錦標賽他成為咗美國國家男籃主教練魯迪·湯姆賈諾維奇手下嘅助理教練，球隊最終攞咗賽事銅牌。

2004年，哈里斯執教中國國家男子籃球隊，帶領 NBA 全明星球員姚明領銜嘅中國隊喺2004年雅典奧運會中小組賽擊敗歐洲豪門塞爾維亞和黑山，打入八強。

喺做洛杉磯湖人主教練之前，哈里斯係加拿大男籃特別顧問同加拿大 Ken Shields 籃球隊嘅主教練。

參考
--

1. ↑  "1998 USA Basketball". 原著喺2007年9月30號歸檔. 喺2008年3月24號搵到.

相關網站
----

* Del Harris bio on NBA.com
座標: 44°58′02″N 124°01′06″W﻿ / ﻿44.96722°N 124.01833°W﻿ / 44.96722; -124.01833

D河響柯利近省嘅位置D河D河D河嘅地理位置
**D河**（英文：**D River**）係美國柯利近省林肯城嘅一條河。雖然話呢條河係林肯城入面嘅一條未改名嘅河，但係唔講都冇人知嘅係，呢條河喺1989年—2006年之間，俾健力士世界紀錄大全列為世界上最短嘅河流。而佢根據健力士世界紀錄大全寫嘅世界上最短嘅河流紀錄話，佢凈係得37米到。

雖然話喺1989年嘅健力士世界紀錄大全寫咗話130m長嘅羅河（英文：Roe River）係世界上最短嘅河流記錄，但諗唔到嘅係喺嗰年就俾D河提報咗，結果D河變成世界上最短嘅河流紀錄。喺2006年嘅健力士世界紀錄大全就唔列世界上最短嘅河流記錄。

名
-

D河邊嘅一嚿話有寫入世界紀錄嘅綠底白字牌。上面啲字嘅粵語翻譯係「D河係世界最短嘅河」。
D河嘅下游入海口（太平洋邊）附近
呢條河係因為1940年嘅當地改河名嘅大龍鳳而贏咗先至改成噉嘅名。

敘述
--

呢條河係從爹域斯湖開始，跟住美國101高速嚟行，之後流入太平洋，全長得37米，比國際標準嘅游水池嘅五分之四長度重短。而佢嘅流域範圍凈係限喺林肯城入面，就喺D河國家公園出面嘅101高速附近，嗰度係春天同秋天嗰時辦嘅世界上最大嘅紙夭節所在地。

附近嘅鄉下
-----

喺1965年嗰時，林肯城入面嘅爹域斯湖區域先至正式有村落入嚟。而呢條河就俾人改咗包括「出海口」呢啲好多好似噉嘅名，最後重整咗一個好短嘅名出嚟。

睇埋
--

* 羅河（英文：Roe River）
* 力葡亞河

註
-

1. 1 2  "D River State Recreation Site". Oregon Parks and Recreation Department. 喺February 28, 2012搵到.
2. ↑  "Seeks Name for River". *The News-Sentinel*. July 4, 1940. 喺February 28, 2012搵到.
3. ↑  "Shortest River? Well, Maybe". *The Register-Guard*. February 18, 1953. 喺February 2, 2012搵到.
4. ↑  "Oregon Has Squabble Over Shortest River". *The Times-News*. October 12, 1963. 喺February 28, 2012搵到.
5. ↑  Finley, Carmel (May 4, 1988). "D River Reclaims 'Lost' Title". *The Oregonian*. 喺September 24, 2007搵到. Ginther said he determined that the D River flows from a fish control structure at the entrance of the lake west to where a huge driftwood log marks the point of extreme high tide, give or take five feet, and depending on sand elevation. That is 120 feet.
6. 1 2  Price, Niki (January 18, 2007). "The World's Shortest River Is Long on Controversy". *Oregon Coast Today*. 原著喺2009年2月3號歸檔. 喺March 5, 2009搵到. In 1940, the Delake Chamber of Commerce sponsored a nationwide contest to come up with a new, shorter name for the world's shortest river. The winning moniker, 'D,' a perfectly succinct name submitted by Mrs. Johanna Beard of Albany, Ore. was officially accepted by the U.S. Geographic Board of Names.
**武漢肺炎瑙魯疫情**係介紹「武漢肺炎」喺瑙魯嘅爆發情形。截至2022年7月1號，瑙魯夾埋有3398單確診病例，冇人死亡。

情況
--

### 全程零感染

瑙魯既係世界最細嘅島國，又係人口超少嘅國家，加上成個國家都係四面環海望唔到邊。旅遊方面，即使係行路都可以玩晒成個瑙魯，加上成個島都係鳥屎形成嘅磷酸鹽地搞到當地居民頂唔順，所以好少見到有境外旅客出入境。境內先至得1個國際機場，喺爆發武漢肺炎疫情之前，淨有往返基里巴斯、斐濟、馬紹爾群島、湯加同澳洲布里斯班嘅5個城市航班，且一個禮拜得三班飛機往返。自從澳洲喺2020年3月2號發現第一單武漢肺炎感染個案後即刻禁晒中、意、韓三國旅客入境，甚至唔畀境外船隻靠近；同月19號因斐濟確診第一單武漢肺炎而繼續減少航班，淨得澳洲布里斯班先至有飛機往返兼減少到每個月兩班飛機。重規定埋境外返瑙魯啲人必須要喺當地旅館隔離14日，證實冇事先至畀入境。

雖然喺2021年12月14號喺瑙魯附近證實出現過輪渡感染武漢肺炎案例，但輪渡冇打算入瑙魯而冇計數。嗰時因海空道路都封鎖嗮，所以從2020年1月24號開始一直以嚟，瑙魯兩年幾未出過任何武漢肺炎感染個案。

### 失守

2022年4月2號，瑙魯確診咗第一單且一次過出現兩單感染武漢肺炎個案，患者出自喺2022年3月27號入境澳洲昆士蘭州布里斯班隔離，3月31號搭從布里斯班直達瑙魯嘅航班後入境瑙魯，入境前核酸結果測試過3次都係陰性，直到第4次檢測先至證實感染武漢肺炎。4號又再確診第三單感染武漢肺炎個案。事發後，醫院都規定凡係入去探病或睇病啲人，都必須要佩戴口罩。同月27號確診第4單感染個案。

踏入5月，第一日確診第五單感染個案；10號再次確診兩單感染個案；14號確診第八單感染個案。隨後一直冇確診個案，直到6月13號當日確診5單感染個案。到月底最後一日，總確診數去到13單。

### 大爆發

2022年6月21號，瑙魯當地出現第一次大型爆發感染武漢肺炎個案。當日出現單天確診372單嘅恐怖記錄。據了解，之所以爆發咁多人感染武漢肺炎，可能係因境外輸入嘅無症狀感染人士去到洗車舖開工時，造成大量人傳播感染有關。事發後，當地嘅自駕洗車業務都俾政府睇成聚集性行為而被勒令停業；喺街邊做擺攤銷售啲人都必須要佩戴口罩。三日後，感染數繼續飆升，總感染數重突破咗一千大關；同月26號重達到單日新增感染756單嘅恐怖記錄。嚟到月底最後一日，總感染數去到3,398單。

攷
-

1. 1 2  Nauru travel restrictions TravelBans
2. 1 2  "Coronavirus: Sweeping restrictions introduced across the Pacific". *RNZ*. 17 March 2020. 原先內容歸檔喺17 March 2020. 喺17 March 2020搵到.
3. ↑  "REPUBLIC OF NAURU Government Information Office CORONAVIRUS UPDATE". *naurugov.nr*. 15 December 2021. 原先內容歸檔喺4 January 2022. 喺4 January 2022搵到.
4. ↑  "Nauru records first COVID-19 cases after two people on flight from Brisbane test positive". *AAP*. SBS News. 2022-04-03.
5. ↑  "Nauru records first two cases of COVID-19 in quarantine". *The Government of the Republic of Nauru*. 2022-04-02.`{{cite news}}`: CS1 maint: url-status (link)
6. 1 2  "Movement restricted at Nauru hospital". *Loop Nauru*. 2022-04-06. 原著喺2022-04-07歸檔. 喺2022-05-01搵到.
7. 1 2 3 4 5  Lewis, Lydia (21 June 2022). "Nauru records first community Covid-19 cases". *Radio New Zealand*. 原先內容歸檔喺21 June 2022. 喺21 June 2022搵到.

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |
**御史衞公祠**，堂號**永思**，亦叫**御史祠**、**隔橋永思祠**，喺廣州市海珠區瀝滘村中區坊，係番禺瀝滘衞氏五世祖、御史中丞衞伯英嘅祠堂。明朝萬曆十六年（1588年）起。初頭門額寫**衞氏宗祠**。坐東朝西。2011年10月，公佈為海珠區登記保護文物單位。

建築
--

總體係蝠鼠型格局。總面闊30.6米，總進深18.9米，佔地578.34平方米。磚木石結構。

中路**第一沓**面闊三間13.52米，進深3.5米共七架，前牆後柱承重。硬山頂，鑊耳封火山牆，灰塑龍船脊。明間前便有四級石級，有抱鼓石。牆體青磚花崗石腳。分中牆中開大門，兩便有門枕石，兩棟木門。花崗石鋪地。後簷係花崗石柱。第一、二沓之間有天井。中間係花崗橫條石鋪地。兩便係卷棚頂廊，碌筒瓦面。

**第二沓**內寢十五架，面闊三間，進深11.8米，三三柱加後牆承重，屋頂形式似足第一沓。有三級花崗岩石級。側邊有個細抱鼓。前簷柱係八角鹹水石柱。金柱係木圓柱，有柱頭斗。左路形式係梯形，面闊約莫7.4米，進深約莫18.9米。右路有兩房，中間有小天井，總面闊9.7米，總進深13.4米。

建築前便有一個三面圍住嘅院仔，闊16.8米，進深9.0米。

匾額同神主
-----

祠堂初頭門額寫「衞氏宗祠」，落款係「經筵講官黎民表贈」。第二沓內寢上高掛堂號「永思」，落款係「翰林檢討林承芳贈」。祠堂內寢神主四櫃，祭祀六世祖元泰、七世祖君盛、八世祖宗禮、九世祖觀德；左廊三櫃，祭祀十世祖文杰、文政、文受、文昱。

攷
-

* 衞宗正、衞鎔. 《衞氏族譜六卷》.
* 廣州市文物普查增編編纂委員會 (2014). 〈心和衞公祠〉. 出自 陳建華 等 (編). 《廣州市文物普查增編 中卷》. 廣州出版社. p. 365. ISBN 978-7-5462-1837-3.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
**武漢肺炎帛琉疫情**係介紹「武漢肺炎」喺帛琉嘅爆發情形。截至2022年3月13號，帛琉夾埋有3899單確診病例，死咗6個人。

情況
--

感染單數死亡個案

### 2020年：全程零感染

由於武漢肺炎喺2020年1月12號喺中國湖北武漢開始大流行，帛琉政府喺同年月31號宣佈閂嗮冚唪唥出入境道路。喺同年3月3號發現疑似病例但證實虛驚一場後，3月9號開始禁嗮冚唪唥船隻靠近基里巴斯群島邊嘅淺灘，第二日亦禁嗮航班直達。踏入4月，國內冚唪唥學校都閂檔兼拒絕帛琉旅遊申請。喺2020年全年都未發生過單武漢肺炎感染案例。

### 失守

踏入2021年，帛琉一直重保持武漢肺炎零確診個案，雖然喺同年4月1號開放畀臺灣旅客入境，但係入境政策唔變，重係要求旅客必須要有醫學證明話自己冇呼吸病兼自行隔離14日先至畀入境，不過呢個「入境政策」實行一個月就取消咗。直到2021年5月31號，帛琉終於出現第一單感染個案，不過帛琉官方因爲要尊重患者嘅個人私隱，拒絕透露確診患者喺邊度嚟、去過邊度及接觸過邊啲患者嘅細節兼話武漢肺炎「冇傳播風險」，同年6月11號確診咗第二單武漢肺炎感染個案。直到同年8月21號，帛琉官方先至公佈嗰兩位武漢肺炎患者嘅感染途徑，佢哋都係去過關島，返嚟帛琉後而被確診武漢肺炎。嗰兩位武漢肺炎患者喺同年8月24號好返出院。

### 疫情爆發

2021年9月15號，帛琉又出現多三單感染武漢肺炎個案，而嗰三單隨後喺呢個月底好返嗮出院。到10月9號，又出多三單感染武漢肺炎個案，三個人喺10日後好返出院。到同年12月，又確診兩單感染個案，總感染數達到兩位數，甚至喺踏入2022年1月初去到15單感染個案。嚟到1月中旬時開始有失守嘅現象，感染個案迅速達到超過一百單，甚至喺2022年1月22號出現單日新增破百嘅感染個案；兩日後嘅總感染個案超過咗五百大關。到同月27號正式突破咗一千大關。嚟到月尾，總感染個案去到1633單。

踏入農曆壬寅新年，感染個案一直都冇停過。到2月3號晚黑，總感染個案突破咗二千大關；一個禮拜後重突破咗三千大關；同月12號出現咗第一單死亡個案。嚟到二月中旬尾，死亡個案去到5單。主要感染個案都係受到Δ同Ο嘅變種襲擊有關。同月20號又出單死亡個案，令死亡個案達到6單。到二月底，感染個案開始減速，直到二月最後一日，感染個案去到3781單。

踏入三月，感染個案一直喺度增長，不過速度越嚟越慢，同月上旬尾去到3892單。隨後每日出現個位數嘅感染個案。

攷
-

1. 1 2  Mogul, Rhea. "Already free of coronavirus, this country could become the first to be vaccinated". *CNN*. 喺2 April 2021搵到.
2. ↑  "Coronavirus: A look at cases and restrictions in the Pacific". 20 March 2020. 原先內容歸檔喺25 March 2020. 喺20 March 2020搵到.
3. ↑  Petty, Martin (15 April 2020). "'As long as necessary': Coronavirus holdout Palau opts for self-isolation". *Reuters*. 原先內容歸檔喺15 April 2020. 喺15 April 2020搵到.
4. ↑  "Lift-off for Taiwan-Palau travel bubble but pandemic Ts & Cs apply". *South China Morning Post* (英文). 1 April 2021. 喺2 April 2021搵到.
5. ↑  "Palau records first coronavirus case but says no infection risk". *Unsplash/CC0 Public Domain*. Medical press. 2021-05-31.
6. ↑  "Palau records first coronavirus case but says no infection risk". FRANCE24. 2020-05-31.
7. ↑  "Coronavirus Disease 2019 (COVID-19) Situation Report" (PDF). Palau Ministry of Health. 26 May 2021. 原先內容歸檔 (PDF)喺26 May 2021. 喺11 June 2021搵到.
8. ↑  "Palau loses virus-free status with first Covid-19 cases". *KOROR*. THE STRAITS TIMES. 2021-08-21.
9. ↑  "43 omicron, 21 delta identified in CNMI". PACIFIC ISLAND Times. 2022-02-17.
10. ↑  "Eastern Idaho reports six dead as omicron tide recedes". *JOHNATHAN HOGAN*. POST Register. 2022-02-20.

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |
**路訊通控股有限公司**（**RoadShow**，前稱**資訊娛樂共同睇**；港交所：0888）係載通國際旗下媒體銷售業務嘅分支機構。路訊通控股有限公司亦經營巴士車身、巴士站亭廣告代理以及九巴紀念品等業務。

路訊通係香港一個流動多媒體資訊系統，最初裝設喺九巴、城巴同埋進智公交旗下專線小巴，其後擴展至龍運巴士及新巴（所有安裝喺進智公交小巴同埋龍運巴士嘅路訊通已經停用，進智公共小巴嘅路訊通系統更已經拆晒）。

2017年7月1號開始，佢哋嘅電視服務已經喺在九巴同龍運巴士全線車廂正式停播，路訊網亦喺同日停止提供新節目。而家巴士上嘅電視已經全部唔再開，並喺螢幕度貼咗宣傳花旗銀行Citi八達通白金信用卡車費回贈優惠嘅廣告貼紙。

出面網頁
----

|  |  |
| --- | --- |
|  | 維基同享有多媒體嘅嘢：**RoadShow** |

* 路訊通官方網頁

| * 睇
* 傾
* 改
香港 香港電視廣播 |
| --- |
| 監管機構 | 
* 廣播事務管理局（1987年—2012年）
* 通訊事務管理局（2012年開始）

 |
| 免費電視 | 

|  |  |
| --- | --- |
| 公共廣播 | 
* 港台電視1

 |
| 私營機構 | 
* 無綫電視1
* 香港電視娛樂1
* 奇妙電視1、2

 |

 |
| 收費電視 | 
* 有線電視
* now TV

 |
| 衛星電視 | 
* 星空衛視
* 鳳凰衛視
* 陽光衛視
* 香港衛視
* 亞太第一衛視
* 香港國際衛視

 |
| 已經結束持牌電視服務 | 
* 佳藝電視
* 華娛衛視
* 亞洲電視
* 無綫網絡電視
* UTV
* 亞洲聯合衛視
* 香港電視網絡
* 潮商衛視
* 東亞衛視
* 亞太衛視（APS）
* 健康衛視
* 中國汽車衛視
* 點心衛視
* 傳訊電視
* 中華衛視

 |
| 註：1 提供大氣數碼電視廣播；2 提供固定網絡數碼電視廣播。 |
放喺美國硬幣上嘅一個SOT-23封裝同正反面兩枚超微型DFN封裝嘅序列式EEPROM，型號11LC160，容量16kbit
一個4Mbit (= 512 KB) 容量，型號 29C040嘅Flash EEPROM
**EEPROM**，或者叫**E2PROM**，全稱**電子抹除式可複寫唯讀記憶體** （英文：**Electrically-Erasable Programmable Read-Only Memory**），係一種可以通過電子方式多次複寫嘅半導體儲存設備。相比EPROM，EEPROM唔需要用紫外線照射，亦唔使除低，就可以用特定嘅電壓，嚟抹除集成電路上嘅信息，以寫低新嘅數據。

EEPROM有4種工作模式：讀取模式、寫入模式、擦除模式、校驗模式。讀取嘅時候，芯片只需要Vcc低電壓（一般+5V）供電。編程寫入嘅時候，芯片通過Vpp（一般+25V，新嗰啲可能會用 12V 或 5V）攞到編程電壓，並通過PGM編程脈衝（一般50ms）寫入數據。擦除嘅時候，只需要用Vpp高電壓，唔需要紫外線，就可以擦除指定地址嘅內容。為咗保證寫入正確，喺每寫入一塊數據之後，都要進行類似讀取嘅校驗步驟，如果錯咗就要重新寫入。依家嘅EEPROM通常唔需要用額外嘅Vpp電壓，寫入時間都已經縮短。

由於EEPROM嘅優秀性能，同埋喺線上操作嘅便利，佢廣泛用喺需要經常擦除嘅BIOS晶片以及快閃記憶體芯片，並逐步替代部分有斷電保留需要嘅RAM晶片，甚至取代部份嘅硬碟功能（睇SSD）。佢同高速RAM成為咗當前（2000年代）最常用同發展最快嘅兩種儲存技術。

歷史
--

1978年，英特爾公司嘅George Perlegos喺EPROM技術嘅基礎上，改用薄嘅閘極氧化層，因此唔需要紫外光，晶片就可以用電氣方式抹除自身嘅位元，因而開發出型號2816嘅16kbit EEPROM。Perlegos同一啲同事後來離開英特爾，創立 Seeq Technology 公司後，喺晶片上內建電荷泵（charge pump）以提供燒錄時自身所需嘅高電壓，因而推出只需要5V電壓嘅EEPROM，方便實施線上燒錄（In-System Programming，ISP 或者叫 In-Circuit Programming，ICP）。

EEPROM元件嘅類型
-----------

有啲EEPROM係包含喺其他元件中，係呢個元件嘅一部份。例如：MCU 中可能包含用嚟儲存程式或者資料嘅EEPROM、數位電位器（Digital Potentiometer）入面都需要 EEPROM 嚟儲存目前嘅設定值。

單獨嘅EEPROM元件，佢嘅通信口通常可以分成串行（serial）同並行（parallel）兩類。除咗電源線外，串行通信口只係用1~4隻接線嚟傳遞訊號，所需接腳比並行式少啲，通常用嚟儲存資料。執行用嘅程式就通常放喺並行式嘅EEPROM中，以方便存取。

### 序列式EEPROM

* Microwire 通信口（4線）：型號係以 93 開頭嘅系列。例：93C46
* I2CTM 通信口（2線）：型號係以 24 開頭嘅系列。例：24LC02
* SPI 通信口（3線）：型號係以 25 開頭嘅系列。例：25LC08
* UNI/OTM通信口（1線）：由 Microchip公司出品，型號係以 11 開頭嘅系列。
* 1-Wire® 通信口（1線）：由 Dallas / Maxim 公司出品。

### 並列式EEPROM

型號通常係以 28 開頭嘅系列。

至於型號通常係以 29 或者 49 開頭嘅系列，寫入要用大啲嘅區塊為單位，呢種記憶體一般會用Flash（快閃記憶體）嚟稱呼。至於可以用小單位（例如位元組）擦除或者寫入先用EEPROM稱呼，以作區別。

參考
--

1. ↑  Rostky, George (July 3, 2002). "Remembering the PROM knights of Intel". *EE Times*. 原著喺2007-09-29歸檔. 喺2010-04-21搵到.
搵緊第二樣意思嘅話，請睇〈**法西斯主義**〉。
瑞士St. Gallen省省旗，有法西斯標誌瑞士St. Gallen省省旗，有法西斯標誌
**束棒**（拉丁文：**fasces**），音譯法西斯，喺古羅馬係權力同威信嘅標誌。束棒係一支被多支綁埋一齊嘅木棍圍繞嘅斧頭。

喺官方場合，高級官員嘅衞兵所持嘅束棒，就代表到來嘅官員級別同權利。按官員級別嘅不同，佢哋嘅束棒數量都唔同。有揸束棒招待嘅官員有最高裁判官、地方長官、最高執政官、總督、獨裁者同皇帝。按羅馬歷史學家嘅描述，上古羅馬國王就已經持束棒，作為佢哋權力嘅象徵。

束棒綁埋一齊嘅木棍代表團結，而斧頭（古代用嚟斬頭用）就代表最高權力。斧頭喺地中海地區好早就有代表權力嘅意義。喺羅馬勝利遊行過程裏面，特別勇敢嘅士兵都可以持斧頭（但唔係束棒）。按羅馬傳統，一個官員進入羅馬城後，束棒嘅斧頭個頭一定摘落嚟，只得獨裁者至畀帶斧頭嘅頭入羅馬城。

束棒代表權力同威信嘅意義一直延續到今日：

* 法國嘅護照封面上有束棒嘅標誌，呢個標誌係拿破侖引入。
* 西班牙警察嘅標誌係束棒。
* 束棒最出名係喺20世紀上半葉，畀意大利法西斯黨用嚟做標誌，從此引出咗法西斯主義。
* 瑞士聖加侖嘅州徽係一支束棒。
* 美國首都華盛頓林肯紀念堂林肯像嘅座位正面，亦都有束棒嘅圖像。
座標: 22°33′00″N 114°06′00″E﻿ / ﻿22.55000°N 114.10000°E﻿ / 22.55000; 114.10000

前海響廣東嘅位置前海前海前海合作區嘅地理位置
**前海深港現代服務業合作區**（粵拼：cin1 hoi2 sam1 gong2 jin6 doi6 fuk6 mou6 jip6 hap6 zok3 keoi1）係2010年8月26號由國務院批准而成立嘅一個經濟合作區，喺中國廣東省深圳市西邊嘅前海灣嗰度，蛇口同伶仃洋之間嘅位。按陸地嚟講係雙界河、月亮灣大道同媽灣大道三個之間嘅位；行政屬南山區同寶安區。佢嘅功能係規劃利用好香港嘅區位優勢，將呢個區定成深港合作先導區、體制機制創新區、現代服務業聚集區同結構調整引領區等四大區。

敘述
--

佢嘅佔地面積有18.04平方公里，其中3.71平方公里係前海灣保稅港區。按地域劃分嚟講，分成大鏟灣片、寶安中心片、桂灣片、荔灣片同媽灣片等5大片，都喺嗮成個珠三角灣區嘅核心位。而呢啲片都係填海整出嚟嘅地。

交通
--

### 道路

成個前海俾廣深沿江高速從東南向西北穿過，加上南坪快速路都經過佢嘅東南邊。

### 鐵路

* 深圳地鐵
深圳地鐵1號綫：鯉魚門站
深圳地鐵1號綫、5號綫、11號綫：前海灣站

### 巴士

* 前海合作區總站
* 月亮灣公交總站

出面網頁
----

* 深圳前海門戶網站
* "不一样"的前海 "不一样"的未来--前海网

| * 睇
* 傾
* 改
中華人民共和國 中華人民共和國自由貿易試驗區 |
| --- |
| 國務院自由貿易試驗區工作部際聯席會議 |
| 華北地區 | 中國（天津）自由貿易試驗區（天津港片 · 天津機場片 · 中心商務片） |
| 華東地區 | 中國（上海）自由貿易試驗區（外高橋片 · 浦東機場片 · 洋山港片 · 陸家嘴金融片區 · 金橋開發片 · 張江高科技片）中國（福建）自由貿易試驗區（平潭片 · 廈門片 · 福州片） |
| 華南地區 | 中國（廣東）自由貿易試驗區（南沙片 · 前海片 · 蛇口片 · 橫琴片） |


1. ↑  高起点大手笔规划深圳的"曼哈顿" 互聯網檔案館嘅歸檔，歸檔日期2016年10月6號，.，人民网
2. ↑  特区中的特区——深圳前海深港合作区即将启动，新浪网 2010年07月28日
3. ↑  〈前海綜合規劃〉. 原著喺2014年11月29號歸檔. 喺2015年6月5號搵到.
杯麪
**杯麪**係用杯狀嘅耐熱防水容器裝住已經過乾燥處理嘅即食麪，只需要加入熱水焗三分鐘就食得，唔使煮。

杯麪嘅麪種類廣泛，有日式嘅拉麪、烏冬，中式嘅米粉、伊麪，近年亦有意大利粉等種類，通常亦有少量經乾燥處理嘅配料好似肉、蝦同菜。

杯狀嘅耐熱防水容器通常用聚苯乙烯（發泡膠）或經防水耐熱處理嘅紙做材料。除杯型容器外，亦有一啲用碗型嘅容器，叫做**碗麪**。

史
-

杯麪由日本日清食品公司發明，1971年9月18號喺日本上市，最原始品種係Cup Noodles，賣100日圓（0.25美元），係當時袋裝即食麪售價嘅3倍以上，並用發泡聚苯乙烯做容器。

杯麵試賣期間喺球場同馬場等地點銷售，因價錢太貴而唔受歡迎，最後淨係可以喺啲必須夜間值勤嘅單位例如消防隊同日本自衛隊販賣。為求打開市場，安藤百福喺東京市區同三越百貨公司合作促銷，創下4個鐘頭賣出兩萬份嘅紀錄，先奠定日本人接受杯麪嘅基礎。由於杯麪走高價路線，所以配料包括冷凍乾燥法製成嘅乾燥蝦，同時亦改用叉做餐具。東京街頭促銷讓杯麪喺關東得以立足。1972年2月日本發生赤軍連脅持人質同警察對抗嘅淺間山莊事件。由於警察食杯麪醫肚嘅鏡頭上咗電視現場轉播，杯麪因此一炮而紅。

品牌
--

日清 Cup Noodle
杯麵牌子有：

日本 日本

* 日清食品
	+ 出前一丁
	+ 日清春兩系列粉絲
	+ 合味道

臺灣

* 統一食品
	+ 來一客（牛肉蔬菜/海鮮/京燉牛腩/韓式泡菜/冬粉）
	+ 拉麵道（博多豚骨/橫濱味噌）
* 味丹食品
	+ 隨緣（椎茸/味噌）

韓國 韓國

* 韓國農心
	+ 辛拉麵

 香港

* 公仔點心麵
* 壽桃牌生麵皇
* 首選牌

睇埋
--

* 八寶粥
* 乾糧
盛厚王
**東久邇盛厚**（日文：ひがしくにもりひろ ，1916年5月6號—1969年2月1號）係日本舊皇族，曾經係陸軍軍人，老豆係東久邇宮稔彥王，阿媽係明治天皇第九個女聰子內親王，佢同時係昭和天皇嘅大女婿。響未皇籍脫離之前，尊稱為**盛厚王**。

經歷
--

盛厚響1916年出世，係稔彥王大仔。

佢先後就讀學習院初等拜同埋陸軍士宮學校預科，1937年響陸軍士宮學校畢業，同年8月升為陸軍砲兵少尉，跟住就畀人調去野戰重砲第1連隊，同年獲勳為勳一等旭日桐花大綬章。1939年，爆發諾門罕戰役，負責前線嘅第1中隊發起動員令，要求更多軍人加入，盛厚王因而加入第1中隊。但係戰況越嚟越惡劣，好多軍人因而戰死沙場，宮內省驚盛厚王死埋一份，所以將盛厚王調去做阿城重砲連隊中隊長。同年，佢入讀陸軍砲工學校普通科，第二年七月畢業，年尾佢升讀陸軍野戰砲兵學校。

1941年佢陸軍野戰砲兵學校畢業之後，佢升為陸軍大尉，第二年入讀陸軍大學校。響1943年頭，佢升為陸軍少佐，同年年尾佢同昭和天皇大女成子結婚。1944年，佢畢業於陸軍大學校之後，隨即就任第36軍情報参謀。1945年，佢畀人調去予備役。

響1946年5月，佢辭任貴族院議員，同年10月響駐日盟軍總司令指示底下，盛厚王皇籍脫離，改名叫**東久邇盛厚**。

響皇籍脫離之後，佢曾經報名參加東京大學嘅入學試，但係最後「肥佬」，入唔到東京大學。失敗之後，佢以聽講生嘅身份響東京大學經濟部讀咗三年書。讀完之後，佢先後做過北海道炭礦汽船社長同埋帝都高速度交通營團監事，響1959年擔任日本狆クラブ協會會長。響1961年7月，老婆成子過身。成子死咗之後，佢同寺尾佳子再婚。

響1969年2月1號，盛厚因癌病過身，終年52歲。

屋企
--

盛厚王同第一任老婆成子
老豆：東久邇宮稔彥王

阿媽：稔彥王妃聰子內親王

兄弟姐妹：長男盛厚王（即佢自己）---二細佬師正王---三細佬栗田彰常---四細佬多羅間俊彥

第一任老婆：成子

* 大仔：東久邇信彥
* 大女：文子
* 二仔：壬生基博（原名東久邇秀彥、後嚟做咗壬生伯爵養仔）
* 三仔：東久邇真彥
* 二女：優子

第二任老婆：寺尾佳子

* 四仔：寺尾厚彥（原名東久邇厚彥、後嚟做咗寺尾伯爵養仔）
* 細仔：東久邇盛彥
東久邇成子
**東久邇成子**（日文：ひがしくに しげこ 、1925年12月6號—1961年7月23號）係日本舊皇族，乳名**照宮**，係昭和天皇同香淳皇后第一個細路，佢同時係東久邇盛厚個老婆。響未皇籍脫離之前，尊稱**照宮成子內親王**、**盛厚王妃成子**。

響嫁畀盛厚王嘅時侯，佢嘅尊稱改為**盛厚王妃成子**。1947年響駐日盟軍總司令指示底下，成子跟住盛厚一齊皇籍脫離，改名叫**東久邇成子**。

經歷
--

### 早年

昭和天皇夫婦推住當時仲係BB嘅成子
1925年響赤坂區東宮御所，成子出世，係昭和天皇同香淳皇后第一個細路。由於佢係長女，仲咁啱響關東大地震之後出世，所以成子嘅出世令到唔少日本人好開心，尤其係好想抱孫嘅貞明皇后。

同年12月，皇室決定改佢個名叫成子，乳名照宮，靈感嚟自易經。

由於成子係大女，所以昭和天皇同香淳皇后都好緊張佢，仲當面要求親自養大成子（因為當時日本皇室規定，天皇個仔女一滿兩歲就要離開父母）。貞明皇后雖然反對，但睇在昭和天皇份上，就揀咗三個女人做成子嘅奶媽，令到成子可以留響父母身邊。

響1926年，爺爺大正天皇駕崩，老豆昭和天皇登基，於是成子由女王升做內親王。同年，當佢響學校飯堂開午飯嘅時候，成子同人講：「だいじなだいじなおもうさまとおたあさま」，笑到人碌地。

之後，兩個細妹（祐子、和子）先後出世，所以好多人要求將成子搬離宮城，同父母分開住。1930年，成子先入讀女子學習院初等科，跟住老豆昭和天皇命令起吳竹寮，同年年尾成子帶同三妹和子搬去吳竹寮到住。

響返學嘅時候，佢用「成子內親王」呢個名，而佢嘅花名係「宮樣」。嗰時嘅成子，係一個好開朗嘅人，運動細胞好好，而佢嘅作文手法仲好叻。

響佢升讀學習院中等科之後，佢變得越嚟越活躍，唔單止成績好好，仲成日走去參加校內活動，好似英語歌劇同埋合唱團。另一方面，佢又好有少女心，成日都諗住著軍服（當時女仔好少會著軍服）。

### 皇妃時代

響婚禮上面嘅成子同盛厚王
響1941年，老豆昭和天皇揀咗東久邇宮稔彥王大仔盛厚王做成子嘅未來老公。響1943年，成子畢業於學習院中等科，本身佢仲想繼續讀書，但就因為要嫁人而冇得繼續。

響決定咗要嫁人之後，成子分別去學彈琴、煮飯、拉小提琴、禮儀同埋和歌。但成子話：「對於要嫁畀盛厚王，我咩嘢感覺都冇。我唔覺得開心，又都唔傷心。希望見面之後，我可以對佢有返啲感覺。」

同年10月2號，成子同盛厚行納采之儀，同月12號成子獲勳為一等寶冠章，第二日就即刻同盛厚王結婚。聽講，成子響婚禮上面着嘅嗰套婚紗係同阿媽香淳皇后當年着嘅婚紗係一模一樣，就連Size都係一樣。之後，當佢幾個細妹（和子、厚子、貴子）出嫁嘅時候，用嘅婚紗一啲都唔似香淳皇后嗰套。可以睇得出，當年昭和天皇兩公婆係好關心成子。

佢哋結婚之後，即刻去咗度蜜月，而成子用咗好耐時間先至可以了解到盛厚王份人。

1945年，日本發生東京大轟炸，盛厚王帶住成子去防空洞避難，而成子響防空洞入面生咗大仔信彥。同年5月，佢哋間屋畀人炸咗，所以一家三口搬去伊香保到住。

同年8月15號，日本戰敗投降，同日老豆昭和天皇向全國人民「玉音放送」。聽下聽下，成子開始喊，明白到發生咩嘢事，於是佢即刻坐車去見父母。

1947年，駐日盟軍總司令要求將一啲離當代天皇血統較遠嘅皇室成員皇籍脫離，東久邇宮都冇法避免。同年10月，東久邇宮全家都皇籍脫離，而成子改名叫**東久邇成子**。

### 皇籍脫離後

1959年嘅成子，當時佢啱落機
皇籍脫離之後，成子一家過得好辛苦。就算成子係昭和天皇個女，都冇特權，一方面佢去搵嘢做，另一方面一直留意住啲食鋪有冇便價嘢買，就算排長龍都要去買，生活同一般師奶冇分別。另外，成子仲響屋企成功養咗一隻海狸鼠。

1949年，響日本女作家大橋鎮子要求下，成子投稿去雜誌『美しい暮しの手帖』，而標題係「やりくりの記」。當中，成子響篇文入面寫上一句「やりくり暮しのこの苦労のかげに、はじめて人間らしいしみじみとした、喜びを味う事が出来る 。」（中文大概意思係：「雖然過得好辛苦，但係我覺得幾開心」）呢一句說話響當時日本好大回響，而『美しい暮しの手帖』因為咁而銷量急升。

1958年，成子特別客串電視劇『私の秘密』。當中，成子扮皇室中座。

1959年4月，細佬明仁同第一位平民出身嘅女仔美智子正式舉行婚禮，而成子都有出席。

### 發病同埋過身

1960年11月，成子發病（佢話係胃潰瘍），畀人緊急送去國立東京第一醫院，之後手術成功，響1961年2月出院。但係其實嗰時成子有嘅病並唔係胃潰瘍，而係因結腸粘連同埋腹壁腫瘤而引起嘅末期癌症。

同年4月，成子再一次入院，畀人送去宮內廳醫院，今次佢病得好嚴重。老豆昭和天皇成日嚟探成子，而阿媽香淳皇后仲日日都過嚟。同年5月，老豆昭和天皇諗住搞宴會，希望成子可以出席，但成子嘅主診醫生反對所以作罷。

同年7月19號，成子病情突然轉差，7月22號宣佈病危，因此佢全部屋企人都過嚟見佢最後一面。當中，昭和天皇細細聲咁叫成子個名；香淳皇后就喊得好犀利；大仔信彥拉住成子隻手；而兩個細妹和子、厚子化上死人粧，為成子身後事做好准備。

響1961年7月23號凌晨三點，成子響屋企人陪同下，響宮內廳醫院過身，終年35歲。佢嘅死為昭和天皇兩公婆帶嚟好大打擊。

### 死後

同日凌晨五點，成子嘅遺體送去宮內廳分室，同日朝早七點由美智子個老豆正田英三郎同埋和子嘅老公鷹司平通移送去皇室家，之後隨即響全部皇室成員見證下，舉行入棺材儀式。同月26號，佢嘅遺體響青山葬儀所到火葬，同年8月4號舉行斂葬之儀（即皇室成員嘅葬禮），落葬於豐島岡墓地。之後，阿媽香淳皇后命令，要響成子嘅墓地附近種好多紅梅。

響成子死咗之後，老公盛厚同寺尾佳子再婚。

相
-

* 昭和天皇兩公婆抱住當時仲係BB嘅成子昭和天皇兩公婆抱住當時仲係BB嘅成子
* 由左手面開始數起係和子、成子、厚子由左手面開始數起係和子、成子、厚子
* 1941年嘅成子，當時佢著住套和服1941年嘅成子，當時佢著住套和服
* 1943年嘅成子，當時佢啱啱學習院女子中等科畢業1943年嘅成子，當時佢啱啱學習院女子中等科畢業
* 1959年嘅成子，當時佢休息緊1959年嘅成子，當時佢休息緊

屋企
--

老豆：昭和天皇

阿媽：香淳皇后

兄弟姐妹：長細妹祐子---次細妹和子---三細妹厚子---四細佬明仁---五細佬正仁---六細妹貴子

老公：東久邇盛厚

* 大仔：東久邇信彥
* 大女：高木文子
* 二仔：壬生基博（原名東久邇秀彥）
* 三仔：東久邇真彥
* 細女：東優子

攷
-

1. ↑  東京朝日新聞. 《内親王の御体重 おみ大きく拝せらる》.
2. ↑  東京朝日新聞. 《けふお七夜の佳き日 皇孫御命名の儀》.
3. ↑  読売新聞. 《照宮の御養育は妃宮御手づから　御養育係長は置かぬ事に決定》.
4. ↑  《陛下、お尋ね申し上げます》. 1988.
5. ↑  《皇女照宮期刊》. 1973.
6. ↑  東京朝日新聞. 《照宮様の御殿を宮城内へ御造営》.
7. ↑  《皇女照宮期刊》. 秋元書房. 1973. p. 44.
8. ↑  《皇女照宮》. 秋元書房. 1973. p. 105.
9. ↑  《照宮成子内親王殿下 御配偶に東久邇宮盛厚王殿下 御めでたき御内約》. 読売新聞.
10. ↑  《お慶びの照宮様・盛厚王殿下　拝すも畏し御二方の御日常》. 朝日新聞.
11. 1 2  《皇女照宮》. 秋元書房. 1973. p. 132.
**多數人暴政**（粵拼：do1 sou3 jan4 bou6 zing3）
（英文：**tyranny of the majority**），又稱爲**民主暴政**man4 zyu2 bou6 zing3、**多數人暴力**do1 sou3 jan4 bou6 lik6、**群體暴政**kwan4 tai2 bou6 zing3，係一種多數人話曬事，壓制少數異見嘅政治現象。具體講落，啲群眾之中有大部份嘅人都支持某個諗法、抑或政策、措施，於是贊同嘅人就認爲呢個諗法、政策、措施係主流民意，所以係絕對啱嘅，甚至天經地義，呢種錯覺令佢哋好排斥甚至打壓少數嘅反對異見，認爲自己先係啱嘅，唔贊同自己嘅都係錯嘅。亦都借人多勢眾控制咗話語權，令少數異見出唔到聲，亦即係話語霸權兼話語專制。

邏輯上講，呢種現象叫做主流思想謬誤，即係以爲主流諗法實啱，而唔諗真下係咪真係啱。放到政治，則係反思民意對政治嘅左右，尤其係民主政治嘅運作，以及言論自由嘅保障問題。比如話由於話語專制，少數群體出唔到聲，只能由得多數人話事，甚至畀主流迫害都無人知，自然無人幫口、繼續受侵害。又比如就民主政治嘅質素睇，啲話語畀班暴民把持固然係衰，但就日常來講，公眾唔係時時都知事事，偏偏有啲公眾事務係需要精專知識、事實數據先有討論基礎，噉呢個時候就可能有利益團體操作資訊、輿論，而啲公眾不明就裏，入曬愣（leng1），做曬政治應聲蟲，之後呢啲利益團體就可以利用多數人嘅優勢壓制不利於佢嘅少數聲音，從而達到一啲政治目的。所以點防範呢啲問題，就係政治制度嘅設計問題。

舉啲好粗嘅例。比如話廣州嘅白雲山好大座，阻住山兩邊嘅快速交通，假設而家所有廣州市民都贊成挖通座山，噉係咪意味住白雲山真係可以挖呢？又比如話香港用地緊張，所以要將市區推到原本係郊野公園嘅地方，唔鬼理咩生態環境，假設所有香港市民都贊成，噉係咪又真係可以噉樣做呢？就呢啲例子去思考，就會思及政治運作嘅種種問題。
凌霄閣
**老襯亭**係香港一亭，原叫**山坳亭**，喺香港山頂，已拆。之後亭地嘅樓，卽爐峰塔同凌霄閣，都叫老襯亭。老襯亭實爲山頂纜車嘅山頂總站，實地喺歌賦山同扯旗山之間，喺爐峰峽之處。老襯亭同山頂纜車，係香港大酒店公司所有。舊時公司亦有山頂酒店，就係老襯亭後面，喺家下嘅山頂廣場笪地。

因原亭已拆，亦有誤以爲西面另一觀景亭，卽獅子亭，就係老襯亭。實屬誤會。

史
-

老襯亭最初係個亭，用來睇風景，毁於香港日治時期。二十世紀五十年代，香港大酒店出資起樓，是爲山頂站嘅樓。一九七二年，原地建爐峰塔，八月廿九號開張，頂層有西餐廳，餐廳落一層做咖啡室，而底層做中菜餐館。塔喺一九九三年再拆，起個座凌霄閣。

* 一代山坳亭：1900年代－1940年代
* 二代：1950年－1971年
* 三代爐峰塔：1972年－1993年
* 四代凌霄閣：1997年－至今

名
-

老襯有搵笨嘅意思，老襯亭實際意思，亦無從得知。傳說有幾個。一說遊人千辛萬苦上山，到觀光亭睇風景，好鬼搵笨；二說二十世紀五十年代，香港地有話，「香港地老襯死唔晒」、「太平山頂望落去老襯數唔晒」。遊人喺亭內，望落山腳，見到唔少老襯，卽係笨人；三說老親轉音成老襯，卽係親家，企喺亭望落山，搵未來老親，卽係「捃老親」，亦寫搵老襯。

參攷
--

* 《吾土吾情：老襯亭望落……》 ，韋基舜，成報，2005年9月8日
* 〈物有所值：山頂與纜車〉. 文匯報. 2004-05-19. 原著喺2022-06-11歸檔.
* 香港山頂 老襯亭 前後 相冊
**東久邇宮**（日文：ひがしくにのみや*Higashikuni no miya*）係日本舊時一個宮家，由東久邇宮稔彥王響1906年設立。1947年，響駐日盟軍總司令指示底下，東久邇宮全家皇籍脫離。而東久邇宮係當時11個皇籍脫離嘅宮家入面，知名度同埋影響力最高個嗰宮家。

歷任當主
----

### 東久邇宮

* 第一代（同時係末代）：東久邇宮稔彥王

### 東久邇家

即東久邇宮皇籍脫離之後新起嘅，但嗰時開始已經唔係皇室成員，淨係得個名。

* 第一代：東久邇稔彥（即東久邇宮稔彥王）
* 第二代：東久邇信彥
* 第三代（現任）：東久邇征彥

分支
--

* 栗田侯爵家（由稔彥王三仔彰常王響1940年創立）

影響力
---

東久邇宮之所以會係當時11個皇籍脫離嘅宮家入面，知名度同埋影響力最高個個宮家（其次係竹田宮），唔單止因為東久邇宮稔彥王做過首相，仲係因為東久邇宮比起其他宮家，更加近當代天皇血統（因為稔彥王娶咗明治天皇第九個女聰子內親王，而盛厚王就娶咗昭和天皇個大女成子內親王）。而依家日本皇室有好大問題：淨係得悠仁一個男性後代。如果悠仁有乜嘢冬瓜豆腐，咁天皇一位就冇人可以繼承，而東久邇宮又係最近當代天皇血統嘅一個宮家，所以近年有好多人開始要求恢復東久邇宮嘅皇室成員身份，為日本皇室繼承問題留返一條後路。

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
**東九龍居民委員會**（英文: **East Kowloon District Residents' Committee**），原名**九龍十三鄉委員會**，係香港民間組織（亦係九龍社團聯會嘅其中一個屬會），喺1957年3月11號成立，1986年換名做「東九龍居民委員會」，佢服務宗旨係團結居民、參與社會事務、服務社區、維護居民權益、發揚互助友愛精神、舉辦福利、文教、康樂、體育等事業，佢服務對象包括東九龍地區（包括九龍城區、黃大仙區同觀塘區）嘅居民。

史
-

東九龍居民委員會前身係「九龍十三鄉委員會」，喺1957年成立。

喺1956到57年，港英政府下令收返九龍十三鄉中嘅竹園鄉，用嚟起黃大仙徙置區（即黃大仙下邨同上邨）。當時港英政府對受影響農戶、商戶同廠戶嘅賠償唔作任何安排，私人屋地只象徵式土地面積一平方呎賠償一毫子。喺當地村民唔願遷出嘅情況下，港英政府派出軍警強行拆卸竹園鄉嘅房屋，同將部份村民遞解出境，令十三鄉村民同軍警發生衝突。

1957年3月11號，九龍十三鄉中嘅牛池灣鄉、竹園鄉、衙前圍、大磡鄉、元嶺鄉、沙地園鄉、坪頂鄉、牛頭角鄉、沙埔鄉同坪石鄉因唔滿意港英政府無理霸道嘅拆卸行動，組成「九龍十鄉聯合支援竹園村民會」同發起抗爭，由牛池灣鄉擔任主席團主席，之後茜草灣鄉、茶果嶺鄉同鯉魚門鄉亦相繼響應加入組織，事件最終引起中英兩國政府嘅關注。喺中國外交部連續兩次照會下，加上英國國會議員嘅斡旋下，英國政府終下令港英政府畀受影響嘅人士妥善安置同合理補償，包括畀業主用屋地換樓地權益，廠戶配畀徙置工廠大廈，而農戶、商戶就配徙置區地下舖位畀轉業維生。農戶重獲青苗費同每平方呎一到六毫嘅開耕費，而呢個個自發組織被英國國會議員改名做「九龍十三鄉委員會」。

1964年，九龍十三鄉委員會正式向警察牌照課註冊做合法團體。1986年，因應當時社會環境變遷，九龍十三鄉委員會換名做東九龍居民委員會。

參考
--

1. ↑  東九龍居民委員會簡介，檢索日期：2014-04-12
**印度建築**（英文：**Indian architecture**）係指印度嘅建築風格。

古印度
---

遠古時代（指公元 500 年之前）嘅印度喺宗教同哲學思想上發展得好蓬勃，思想家人才輩出（例如係釋迦牟尼噉）。古印度嘅建築好多時都反映咗當時嘅印度人嘅世界觀同宇宙觀：古印度建築（尤其係宗教建築）興用又高又勁雕嘢、好似山噉形狀嘅塔嚟講故仔，用塔上面嘅浮雕或者第啲圖案反映印度教入面嗰啲人物嘅故仔，啲圖案有陣時可以好大膽，例如係描繪印度教神祇嘅性愛；因為印度教當中「眾生皆平等」嘅諗法，而好鍾意用動物嘅形象做裝飾；而喺要塞同宮殿嘅高處會用大量嘅開放式便亭（kiosk）。印度亦都出咗名零舍多岩雕建築（rock-cut architecture；指由啲自然存在嘅巨大岩石嗰度雕一棟建築物出嚟），例如阿旃陀石窟（Ajanta Caves）就舉世聞名，係一列 30 個嘅佛教石窟紀念碑。

除咗呢啲，古印度一樣好有特色嘅建築係舍利塔（stupa；梵文：स्तूप）－用一個圓頂嘅（通常石造）結構代表印度教宇宙當中嘅神山須彌山（Mount Meru；मेरु），而啲古印度人好興攞呢種結構嚟儲藏一啲同佛祖有關嘅聖物。呢類建築喺受印度影響過嘅南亞同東南亞各地，以至東亞都搵得到：舍利塔成日俾東亞嘅佛教徒攞嚟放高僧嘅舍利，而舍利塔嘅興建仲遠至歷史上不嬲都與世隔絕嘅日本嗰度。

* 印度奧里薩邦嘅一棟神廟；佢係公元前 6 世紀起嘅。印度奧里薩邦嘅一棟神廟；  
佢係公元前 6 世紀起嘅。
* 神廟埲牆上嘅精緻雕刻神廟埲牆上嘅精緻雕刻
* 馬哈拉施特拉邦阿旃陀石窟馬哈拉施特拉邦阿旃陀石窟
* 阿旃陀石窟第 19 號窟阿旃陀石窟第 19 號窟
* 中央邦一座大舍利塔中央邦一座大舍利塔

* 印度泰米爾納德邦布里哈迪希瓦拉神廟（Brihadisvara Temple；बृहदेश्वर मन्दिर）
* 神廟主壇神廟主壇
* 由入口睇由入口睇
* 神廟嘅牆用咗極大量嘅雕刻。神廟嘅牆用咗極大量嘅雕刻。
* 神廟嘅一個雕像；描繪濕婆拎住乞兒兜做僧侶。神廟嘅一個雕像；  
描繪濕婆拎住乞兒兜做僧侶。
* 神廟連樓梯上面都有雕刻。神廟連樓梯上面都有雕刻。

影響
--

古印度對佢周邊嘅國家同地區有好勁嘅文化影響力，就連中國都由古印度嗰度借咗（例如）佛教過去。古印度嘅龐大影響力令到南亞各地同東南亞（以至東亞某啲地區）等地嘅人喺宗教上都受印度教或者佛教影響，而且佢哋嘅建築風格往往有印度建築嘅影喺度，會具有上述嗰啲古印度建築噉嘅特徵。

* 印尼中爪哇省婆羅浮屠；成棟建築係建基於須彌山嘅。印尼中爪哇省婆羅浮屠；  
成棟建築係建基於須彌山嘅。
* 婆羅浮屠上面有幾十個噉樣嘅舍利塔結構。婆羅浮屠上面有幾十個噉樣嘅舍利塔結構。
* 柬埔寨吳哥窟；成座嘢有成 800 米長嘅浮雕描繪印度教當中嘅故仔。柬埔寨吳哥窟；  
成座嘢有成 800 米長嘅浮雕描繪印度教當中嘅故仔。
* 吳哥窟嘅中央塔；佢又係基於須彌山嘅形象嘅。吳哥窟嘅中央塔；  
佢又係基於須彌山嘅形象嘅。

* 緬甸仰光大金寺；佢係一座大型舍利塔。緬甸仰光大金寺；  
佢係一座大型舍利塔。
* 日本御殿場嘅舍利塔日本御殿場嘅舍利塔
* 廣州華林寺嘅七層舍利塔廣州華林寺嘅七層舍利塔
* 香港志蓮淨院嘅萬佛塔香港志蓮淨院嘅萬佛塔

睇埋
--

* 建築風格

攷
-

1. ↑  "Ajanta Caves".
2. ↑  吳, 慶洲. 藏傳佛塔與建築裝飾. 中國建築. Vol. 034. 錦繡出版 (王進榮).
**印度敎**（Hinduism，梵文：Sanātana Dharma सनातन धर्म "永恆之法"）係現存世界上最古老嘅宗敎，發源自印度，而家仍然係印度好多人嘅信仰。佢有差唔多10.5億信徒（1993年估計數）（德國一機構統計數字係大概9億），僅次於擁有超過20億信徒嘅基督敎同11億信徒嘅伊斯蘭教。，有好多國家都以印度教為人民主要信仰，好似尼泊爾、斯里蘭卡、孟加拉、印尼、馬來西亞、巴基斯坦、泰國等。印度敎係吠陀文化為基礎發展得來。

簡史
--

### 名稱由來

**印度教**其實係指印度嘅民族宗教，喺伊斯蘭教統治印度嗰陣，佢哋叫印度嘅民族宗教做 Hinduismus，意思係「拒絕改變宗教嘅印度土著」，不過一直到近代先有印度人稱自己嘅宗教叫印度教（Hinduismus）。不過印度喺英國殖民時代嗰陣，英政府就用 Hinduism 嚟稱呼印度嘅民族宗教，但喺做人口調查，就稱印度嘅民族宗教做「**婆羅門教**」（Brahmanismus）而唔係叫印度教，不過亦有人將**婆羅門敎**同**印度教**視為兩種印度嘅宗教。

不過喺印度，印度嘅民族宗教原本係叫 Sanatanadharma（永恆宗教）或者 Vaidika-dharma（吠陀宗教）。Sanatanadharma 係指生物永恆嘅職分。而 Vaidika-dharma ，就係指印度教徒信奉嘅經典《吠陀》（Vedas），佢含意係指上帝嘅知識同關於上帝嘅科學。而《吠陀》基本上係所有印度教派別嘅經典同教義，不過唔同派別都各自信奉其他唔同嘅經文。

### 吠陀教時代

### 婆羅門教時代

### 其他宗教影響

參考
--

|  |  |
| --- | --- |
|  | 維基同享有多媒體嘅嘢：**Hinduism** |

* icon宗教指南

1. ↑  "Hinduism and the Clash of Civilizations" 互聯網檔案館嘅歸檔，歸檔日期2007年2月2號，. by David Frawley, Voice of India, 2001. ISBN 81-85990-72-7
2. ↑  Major Religions of the World Ranked by Number of Adherents 互聯網檔案館嘅歸檔，歸檔日期2008年6月15號，. Adherents.com (2005 figure)

* 印度教導論 ISBN 957-19-2696-5
* 印度的宗教-印度教與佛教，偉伯 ISBN 7-5633-5821-8


|  |  |
| --- | --- |
| 權威控制 | 
* LCCN: sh85060932
* GND: 4024955-4
* BNF: cb11939162g（資料）
* HDS: 013174
* NDL: 00563238
* NKC: ph114661

 |


|  |  |
| --- | --- |
| Stub icon | 呢篇同印度教有關嘅文係楔位文。歡迎幫維基百科擴寫佢。睇 • 論 • 改 • 歷 |
**乙武洋匡**（粵拼：jyut6 mou5 joeng4 hong1；日文：**乙武 洋匡**おとたけ ひろただ(Ototake Hirotada)；1976年4月6號—）係日本嘅傷殘人士兼作家，東京都新宿區人，做過日本環衛組織——綠鳥（日文：**グリーンバード**(Gurīnbādo)）嘅新宿代表，亦做過元東京都教育委員同元教職員兩職位，亦出版過自傳——《五體不滿足》。

生平
--

乙武洋匡喺1976年4月6號喺日本東京出世，佢天生屬海豚人，出行時全程靠電動輪椅，寫字都係靠嘴咬住支筆嚟寫。細個嗰時讀過世田谷區立用賀小學校（日文：世田谷区立用賀小学校）同東京都立戶山高等學校（日文：東京都立戸山高等学校），中學畢業後開始喺早稻田大學嘅政治經濟學畢業後而到明星大學（日文：明星大学）揀通信教育課程人文學部讀學士課程。

佢喺讀緊早稻田大學嗰時參加過社區活動，由於嗰個活動係由NHK主辦，所以電視台發現咗呢個海豚人參加呢個組織時好快引起關注。期間佢出咗本《五體不滿足》嘅書，寫到「雖然有行動不便，但冇唔好彩嘅嘢。」而令銷售量火爆。喺2000年2月攞咗東京都民文化榮譽章。大學畢業之後亦參加過騎行嘅體育運動，2005年開始喺新宿區參加兼職，同年亦免試攞咗喺小學教書嘅資格，亦入咗明星大學讀人文系。2007年2月亦同樣免試攞咗喺小學教書嘅資格。2010年成立樂團搞開唱義賣活動，2013年3月8號做過東京都教育委員直到2015年12月31號卸任。

2016年3月31號，日本嘅《週刊新潮》雜誌揭發乙武懷疑喺2015年底同5位女仔產生婚外情。嗰時嘅自民黨喺東京搞緊選舉投票環節，但因為爆出單醜聞後而馬上向媒體道歉並介入調查，震驚成個日本政壇。最後喺同年9月14號同佢老婆宣佈離婚。

攷
-

1. ↑  東京都文化賞・都民文化栄誉章 互聯網檔案館嘅歸檔，歸檔日期2015年9月24號，.、東京都の文化政策、東京都生活文化局文化振興部文化事業課。
2. ↑  乙武氏が都教育委員を辞職　「一身上の都合」
3. ↑  〈乙武洋匡氏５人不倫報道　出馬ピンチ自民またゲス禍〉. 原著喺2016年3月26號歸檔. 喺2017年11月11號搵到.
4. ↑  〈Yahoo!ニュース FNNニュース「乙武洋匡さん、参院選出馬見送りへ　不倫報道の反響など大きく 3月30日(水)4時50分配信〉. 原著喺2016年3月30號歸檔. 喺2017年11月11號搵到.
**梯式面試**（英文：**ladder interview**）係面試研究上嘅一樣重要技巧，指每當受訪者講起一樣重要嘢嗰陣，問點樣嗰樣嘢重要。

例如想像家陣問受訪者點解想買一隻電子遊戲－

受訪者：X。（例：「我鍾意呢隻電子遊戲，因為隻電子遊戲有瑪利奧。」）
研究者：點解 X？（例：「點解瑪利奧會令你鍾意隻遊戲？」）
受訪者：因為 Z。（例：「因為我對瑪利奧有美好回憶。」）
研究者：點解 Z？（例：「點解你對瑪利奧有美好回憶？」）
受訪者：因為 B。（例：「因為我細個嗰陣成日同我細佬玩瑪利奧相關嘅遊戲。」）

睇埋
--

* 市場研究

攷
-

1. ↑  Grunert, K. G. & Grunert, S. C. (1995). Measuring subjective meaning structures by the laddering method: Theoretical considerations and methodological problems. *International journal of research in marketing*, 12(3), 209-225.
2. ↑  Veludo‐de‐Oliveira, T. M. Ikeda, A. A. & Campomar, M. C. (2006). Laddering in the practice of marketing research: barriers and solutions. *Qualitative Market Research: An International Journal*.

|  |  |
| --- | --- |
| Stub icon | 呢篇同社會學有關嘅文係楔位文。歡迎幫維基百科擴寫佢。睇 • 論 • 改 • 歷 |
彼得·範羅伊對各種編程範式嘅概述
**多範式程式語言**（Multi-paradigm programming language）係一種可以支援超過一種編程範式嘅程式語言。

範式主要關注對語言執行模型嘅影響，例如允許副作用，或者操作序列係唔係由執行模型定義。 其他範例主要關注代碼嘅組織方式，例如將代碼分組做單元同埋代碼修改嘅狀態。仲有啲人會關注句法同埋語法嘅風格。

畀程序引用自身嘅符號技術（例如反射）畀人可以被當做一種編程範式。但係，呢啲程式同主要範式兼容，所以佢哋本身唔係真嘅範式。

詞源
--

*Multi-paradigm* 呢個詞係由斯特勞斯特魯普博士喺佢嘅著作入面提出嘅，用嚟表述C++可以同時用唔同風格嚟寫程式，例如物件導向或者泛型程式。

同時有兩種模態嘅語言
----------

* 可視化、數據流
	+ LabVIEW
* 函數式、邏輯
	+ ALF
* 物件導向，函數式
	+ Dylan
	+ Sather
	+ Claire
* 函數式，可視化
	+ Spreadsheet
* 物件導向（基於類），可視化
	+ Lava

11種模態嘅程式語言
----------

* 並發程式
* 約束程式
* 數據流程式
* 聲明性程式
* 分佈式嘅程式
* 函數式程式
* 泛型程式
* 命令式程式
* 邏輯程式
* 元程式
* 物件導向程式

參考
--

1. ↑  Peter Van Roy (2009-05-12). "Programming Paradigms: What Every Programmer Should Know" (PDF). info.ucl.ac.be. 喺2014-01-27搵到.
2. ↑  Peter Van-Roy; Seif Haridi (2004). *Concepts, Techniques, and Models of Computer Programming*. MIT Press. ISBN 978-0-262-22069-9.
着住軍服嘅梨本宮守正王
**梨本宮守正王**（日文：なしもとのみや もりまさおう，1874年3月9號—1951年1月1號）係梨本宮最後一任當主，仲係陸軍元帥大將。佢同時係香淳皇后嘅叔叔、朝鮮末代太子李垠嘅外父。佢仲係二戰之後，唯一一個畀駐日盟軍總司令當係甲級戰犯拉嘅皇室成員。響皇籍脫離之後，改名叫**梨本守正**。

經歷
--

守正王1874年喺京都府出世，係朝彥親王第三個仔，原本叫**多田**。而後嚟梨本宮初代當主守脩親王過身，而原定繼承人菊麿王又走咗去繼承山階宮，所以多田畀人派去做梨本宮下任當主，同埋改名叫守正。

響1896年，畢業於陸軍士宮學校，隨即畀人編去步兵第11連隊。1900年，守正王正式娶咗鍋島直大侯爵第二個女伊都子。響1903年，守正王前往法國留學。第二年，守正王獲勳為大勳位菊花大綬章。

響1915年嘅守正王
響日俄戰爭爆發之後，守正王出任參謀本部，同時出任第3軍。後嚟上頭幾欣賞佢響呢場仗嘅表現，於是守正王獲勳為四級金鵄章。之後，佢再次去法國留學，仲響法國聖西爾軍校畢業。返嚟日本後，佢先後做過第16師團長、陸軍大將同埋陸軍元帥。響1940年，守正王獲勳為大勳位菊花章頸飾。1943年，守正王接替細佬多嘉王，出任伊勢神宮祭主。1945年，佢改為做皇典講究所第6任（最後一任）總裁，期間仲先後兼任軍事参議官、日佛協會總裁、在郷軍人會總裁同埋大日本武德會總裁。

### 二戰後

響1945年，日本戰敗投降，而麥克阿瑟下令當甲級戰犯咁拉咗守正王，係第一個畀人當係甲級戰犯拉嘅皇室成員。守正王畀人拉呢件事響當時日本引起好大騷動，因為守正王係伊勢神宮祭主，係代表緊日本神道同埋皇室嘅重要支持者，呢件事令到日本市民改觀，令佢哋意識到就算係皇室都有可能坐監。

守正王最後同閒院宮載仁親王響東京都豐島區東池袋巢鴨監獄度坐監五個月。直至到1946年4月，駐日盟軍總司令決定釋放佢，之後佢隨即辭任貴族院議員。

響1947年，駐日盟軍總司令決定要令一啲離當代天皇血統比較遠嘅皇室成員皇籍脫離，守正王同樣冇得避免。當佢降為平民之後（先改名叫**梨本守正**），駐日盟軍總司令唔賠錢畀佢，而守正王先前嘅宮邸已經因為東京大轟炸而嚴重受損，加上之後又畀人打劫，所以守正王一無所有，唯有賣咗自己響鄉村嘅別墅去還債。

守正王老年嘅生活超窮，又冇名氣，仲衰過細佬鳩彥王同埋稔彥王。

響1951年1月1號，守正王因為心肌梗塞而過身，終年76歲。

屋企
--

由左手面開始係大女方子、守正王佢自己、老婆伊都子同埋細女規子
老豆：朝彥親王

阿媽：原田光枝子

兄弟：大佬邦憲王---二哥邦彥王---老三守正王（即佢自己）---長細佬多嘉王---二細佬暢王---三細佬無名（夭折）---四細佬鳩彥王---五細佬稔彥王

老婆：伊都子

* 大女：方子女王
* 細女：規子女王
* 大養仔：廣橋儀光
* 細養仔：梨本德彥

  


|
|  |
| 上一任**菊麿王** | **梨本宮當主**1885年 - 1947年 | 下一任**（皇籍脫離）** |
| 上一任**（初代）** | **梨本家當主**1947年 - 1951年 | 下一任**梨本伊都子** |

| * 睇
* 傾
* 改
日本元帥 |
| --- |
| 大元帥（又叫陸軍大元帥） | 明治天皇 - 大正天皇 - 昭和天皇 |  |
| 陸軍元帥 | 西鄉隆盛 |
| 陸軍元帥大將 | 山縣有朋 - 大山巖 - 小松宮彰仁親王 - 野津道貫 - 奧保鞏 - 伏見宮貞愛親王 - 閑院宮載仁親王 - 久邇宮邦彥王 - 梨本宮守正王 - 長谷川好道 - 川村景明 - 寺內正毅 - 寺內壽一 - 上原勇作 - 武藤信義 - 杉山元 - 畑田六 |
| 海軍元帥大將 | 有栖川宮威仁親王 - 東伏見宮依仁親王 - 伏見宮博恭王 - 山本五十六 - 西鄉從道 - 伊東祐亨 - 東鄉平八郎 - 井上良馨 - 古賀鋒一 - 伊集院五郎 - 永野修身 - 島村速雄 - 加藤友三郎 |
唔好同**石排灣道**搞亂。

**石排灣馬路**（葡萄牙文：**Estrada de Seac Pai Van**）係澳門路環一條主要馬路，去路環市區嘅必經之路，呢條路由石排灣圓形地開始一路去到田畔街為止。

發展
--

內文：樂居大馬路
2004年1月9號（禮拜四）朝早十點開始，為咗紓緩石排灣公屋群嘅交通需要，樂居大馬路可以延伸到石排灣馬路，為石排灣社區加多一個行車同行人嘅出入口。。

事件
--

2016年3月下旬，民政總署人員巡查嗰時發現石排灣馬路近榕樹街嘅一段行人路，有成廿棵樹無啦啦唔見咗，包括有十七棵海南紅豆、一棵洋紫荊、一棵黃槐決明同一棵垂葉榕，懷疑畀人非法搬走，初步估算損失咗三十萬葡幣左右。現場只係剩底一捺吉咗嘅樹窿，而樹枝同樹樁都已經被清走。

2016年4月1號，經翻查紀錄，民署冇批出准照批准移植同移走呢批樹木，對於呢次非法移除公共地方樹木嘅行為，已經向治安警察局同司法警察局報案，並且會繼續深入調查。民署話非法移走行道路邊嘅樹唔單止破壞生態，同時亦屬於破壞公物同涉嫌偷嘢，民署對呢啲行為予以譴責同一定會依法追究責任。

交通
--

### 巴士

#### 去路環方向嘅巴士站

* 路環石礦場

靠站巴士有：15、21A、25、26、26A、50、N3
* 石排灣郊野公園

靠站巴士有：15、21A、25、26、26A、50、N3
#### 去氹仔方向嘅巴士站

* 聯生圓形地

靠站巴士有：15、21A、25、26、26A、50、N3
* 石排灣自然教育中心

靠站巴士有：15、21A、25、26、26A、50、N3
* 重型車輛駕考中心

靠站巴士有：21A
* 路環小型賽車場

靠站巴士有：21A

攷
-

1. ↑  （繁體中文）石排灣樂居大馬路新路段周四(9日)通車 新路延伸至石排灣馬路增出入口[*失咗效嘅鏈*]，2014-01-07。
2. 1 2  （繁體中文）石排灣馬路廿樹失蹤疑被偷走民署已報案 互聯網檔案館嘅歸檔，歸檔日期2020年3月28號，.，2016-04-01。
泰山石敢當
石敢當，沖繩縣石垣市
**石敢當**，亦名**泰山石敢當**，神位一種，碑一種，樹喺風水衝煞之處，以擋災禍。衝煞尤其直路衝正，風水大忌，好似車煞唔切掣撞埋來咁，要用泰山之石擋落來。趙古農《石敢當論》載「粵人信形家言，路當衢者有煞，謂泰山之石，尚敢當之。」亦有擋水衝煞，置喺橋邊。有啲好靈嘅，會起廟宇。

各處鄉村各處例，唔同地方款唔同。有啲立碑，刻上石敢當，泰山石敢當。有啲碑嵌入牆身，有啲只有木牌，有啲雕獅頭虎頭，有啲甚至化成人像。

石敢當之信仰，猶為古老，擋煞避災，自古有之，然其起源紛紜。「石敢當」之字，早見西漢史游《急就章》，「師猛虎，石敢當，所不侵，龍未央」。《全唐詩》莆田石記「石敢當，鎮百鬼，壓災殃。官吏福，百姓康。風教盛，禮樂昌。」大元陶宗儀《南村輟耕錄》中載，「今人家正門適當巷陌橋道之衝，則立一小石將軍，或植一小石碑，鐫其上曰石敢當，以厭禳之」。

廣東地方，過節會拜佢，有病亦會拜佢。《石敢當論》「往往於𡻕時八節，以香燭禮之。或家有疪癘天札者，較向虔禱，愈則酎之。」

日本琉球到處都有石敢當，丁字路口，丫叉路口，都會立碑。

同泰山石敢當類似，「喃嘸阿彌陀佛」碑，立喺衝煞位，尤其交通意外，撞死人之處，以求超度枉死孤魂，祈求地方平安。

香港亦有「李廣將軍在此」碑，大埔公路近美援新村，作用同泰山石敢當似。

立碑
--

《魯班經》有講點立碑法。「泰山石敢當，高四尺八寸、闊一尺二寸、厚四寸、埋入土八寸。凡鑿石敢當，須擇冬日後，甲辰、丙辰、戊辰、庚辰、壬辰，甲寅、丙寅、戊寅、庚寅、壬寅，此十日乃龍虎日，用之吉至。除夜用生肉三片祭之，新正寅時，立於門首，莫與外人見。凡有巷道來沖者，用此石敢當。」

即係話要喺冬至之後當中十日，辰嘅龍日，寅嘅虎日，先至來鑿。除夕夜用三片生豬肉祭佢。新正頭年初一，先至樹立，於喺衝煞位。

各地
--

### 香港

香港有石敢當地方，多數喺新界。

* 大埔公路大圍段，大圍美林邨近城門河橋口。
* 元朗錦田水頭村
* 元朗錦田水頭村一百七十一號屋外牆
* 大埔靖遠街三十五號唐樓地下
* 粉嶺龍躍頭文物徑
* 粉嶺丹竹坑村
* 上水金錢村第五巷一號屋，上下樓外牆。石敢當連鏡

### 澳門

* 石敢當行臺，廟宇一座。澳門橋巷七號。光緒二十年建。裏面石敢當嚿石，古老過間廟。舊時廟前風災橋位，另新橋。當地亦叫新橋。正月初七為誕日。

相
-

* 廣州大塘村牆上石敢當廣州大塘村牆上石敢當
* 澳門某處泰山石敢當澳門某處泰山石敢當
* 日本波照間島石敢當日本波照間島石敢當

流行文化
----

劇集《降魔的》入面，胡鴻鈞飾演石敢當嘅角色，係一隻石精靈。

攷
-

1. 1 2 3 4  〈大搜查：不列歷史評級 石敢當乏保育〉.
2. 1 2 3 4 5  〈香港的「泰山石敢當」〉.
3. ↑  〈石敢當行臺〉.
4. ↑  〈澳門新橋 石敢當誕〉.
**石敢當之雄峙天東**（粵拼：sek6 gam2 dong1 zi1 hung4 zi6 tin1 dung1）
（簡化字：**石敢当之雄峙天东**）係由山東衛視傳媒同北京完美影視一齊整嘅古裝神話電視劇，成部片有48集。部片劇情成分同2000年時，本港台播嘅《俠女闖天關》一樣，都係兩部片合編而成，但佢將《西遊記後傳》同泰山石敢當傳說兩份嘢合編。入面講喺民間入面，英雄人物石敢當同魔界一齊死過嘅古仔。

劇情
--

大唐年間，魔王大頭奎剛喺度諗緊魔界定凡間嘅各種惡勢力嚟顛倒乾坤而獨霸三界嘅事。玉帝派哪吒落去凡間搵三界護法。去到東嶽泰山時，發現有嚿大石嗌石敢當，但佢受天地靈氣影響，就快孵出嚟。點知風雲突變，有三隻大型怪獸走出天庭嚟整蠱人間，而石敢當即刻出嚟用神力保護百姓而被讚。過咗5個世紀，天神奎剛有嗌咗大批妖邪向三界進攻，連玉帝同屬下班友除石敢當之外都中嗮計。石敢當入咗阿修羅界救出玉帝同諸神，連奎剛都滅咗而搞到三界天下太平。結果石敢當成為仙凡兩界出嗮名嘅英雄人物。

出鏡人馬
----

|  |  |
| --- | --- |
| **演員** | **角色** |
| 張子健 | 石敢當 |
| 六小齡童 | 玉皇大帝 |
| 劉德凱 | 奎　剛 |
| 賀　剛 | 喬靈兒 |
| 錢雁秋 | 楊　戩 |
| 淳於珊珊 | 小白龍 |
| 鍾衛華 | 朱半斤 |
| 張楷依 | 白蓮花 |
| 關　悅 | 碧　遊 |
| 韓　含 | 哪　吒 |
| 李俊琪 | 太上老君 |
| 康　楷 | 黑蓮聖使 |
| 楊棋珺 | 朱玉蓮 |

連出去
---

* 石敢当之雄峙天东 (2015) 豆瓣
* 《石敢当之雄峙天东》山东衛視專題

| 廣州電視台綜合頻道 閤家歡劇場 |
| --- |
| 上個節目 | 石敢當之雄峙天東（2015年11月18號－2015年12月18號） | 下個節目 |
| 少林寺傳奇藏經閣（2015年10月5號－2015年11月16號） | 新猛龍過江（2015年12月21號－2016年1月11號） |
**孤泣**，原名**梁家威**（英文：**Ray Leung**，1981年7月16號—），係香港流行小說作家，2008年開始出作品，出咗超過六十本小說。2018年，viuTV改編佢嘅作品去拍電視劇《已讀不回》。

經歷
--

2007年，孤泣創作過嘅歌曲《水泡》喺第19屆CASH流行曲創作大賽上攞到《流行曲創作亞軍》同《網上最受歡迎歌曲》嘅獎項。2008年12月，出咗第一本散文作品《孤泣情心》。2009年，孤泣開始喺網上連載小說，作品主要以有電影感嘅愛情同懸疑故事，而家官方網站每年都有連載最新故事，重有出版小說。2014年4月，孤泣嘅作品《殺手世界》第一次攞到香港閱讀城第11屆十本好讀第八位，喺同月12號去咗頒獎禮。同一年，孤泣攞埋第一屆香港金閱獎。孤泣嘅小說《APPER2 人性遊戲》曾經因為啲情節問題俾香港方面擺入第二類不雅物品。

2018年10月，自孤泣小說改編嘅二十集電視劇《已讀不回》喺ViuTV播放。

作過嘅作品
-----

### 小說

### 填詞

* 張紋嘉 – 狠心放手
* 孫慧雪 – 小說故事
* 蔚雨芯 – 後來沒有你

攷
-

1. ↑  CASH流行曲創作大賽得獎名單 互聯網檔案館嘅歸檔，歸檔日期2008年10月28號，. 〈存档副本〉. 原著喺2008-10-28歸檔. 喺2019-05-02搵到.
2. ↑  zh-hant/content/10books2013 第11屆十本好讀香港閱讀城
3. ↑  溫雅瓊. 〈孤泣獲"香港金閱獎" 憶起30次投稿失敗〉. 中國新聞網.
4. ↑

出面網頁
----

* 孤泣的小說世界



|  |  |
| --- | --- |
| Stub icon | 呢篇文係作家楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**Pyo Keun Soo**（韓文：**표건수**），又叫**Nick Pyo**，係韓國音樂製作人。佢喺南韓延世大學商業管理系畢業。

經歷
--

佢參與過湖南衛視《我是歌手》同《歌手》咁多季嘅編曲工作。佢喺《我是歌手1》負責黃綺珊嘅編曲。佢喺《我是歌手2》主力負責周筆暢嘅編曲，亦都幫過張杰編曲。佢喺《我是歌手3》幫過古巨基、孫楠同譚維維編曲。佢喺《我是歌手4》幫過李玟、容祖兒、張信哲、徐佳瑩同王晰編曲。佢喺《歌手2017》幫過林憶蓮、袁婭維、獅子合唱團、彭佳慧、張碧晨同張杰編曲。佢喺《歌手2018》主力負責Jessie J嘅編曲。佢喺《歌手2019》主力負責聲入人心男團、Polina Gagarina同張芯嘅編曲。佢喺《歌手·當打之年》主力負責聲入人心男團嘅編曲，亦都幫過米希亞、蕭敬騰、黃霄雲編曲。

喺《創造101》嘅主題曲《Pick Me》都係由佢編曲。

參考
--

1. ↑  "Nick (Keun Soo) Pyo". taxi.com. 喺2020-12-03搵到.`{{cite web}}`: CS1 maint: url-status (link)
2. ↑  〈黄绮珊《歌手》挑战林志炫 韩国最牛编曲助力〉. 鳳凰網. 2013-02-22. 喺2020-12-04搵到.
3. ↑  〈《歌手2》张杰补位 周笔畅处境堪忧或被淘汰〉. 鳳凰娛樂. 2014-01-10. 喺2020-12-04搵到.

出面網頁
----

* Pyo Keun Soo嘅Facebook頁
座標: 42°10′46.88″S 146°38′43.83″E﻿ / ﻿42.1796889°S 146.6455083°E﻿ / -42.1796889; 146.6455083

 呢篇文講政區。搵緊嘅話，請睇〈**塔斯曼尼亞島**〉。

塔斯曼尼亞省嘅位置
**塔斯曼尼亞州**（英文：**Tasmania**），簡稱**塔州**，係澳洲唯一嘅島州，原名**范迪門領**（英文：**Van Diemen's Land**），位於澳洲東南面，係一個呈三角形嘅大島，同澳洲本土最南面嘅維多利亞省首府墨爾本隔海相望。塔斯曼尼亞喺六個省之中佔地面積最細，係澳洲自然生態保護得最完善嘅地方，最大城市係首府霍巴特，人口50萬幾（2009年）。

塔斯曼尼亞號稱「天然嘅州」，亦被譽為「蘋果嘅島」，亦有「澳洲版嘅新西蘭」之稱，以秀麗風光同埋樸素人文為特色。作為獨立島嘅地理令當地有較大嘅未開發天然地帶，全省約40%被正式列為國家公園、自然保護區或者世界自然遺產地，並且住咗啲特有動植物，例如袋獾。

歐洲人發現
-----

第一個發現呢個島嘅歐洲人係荷蘭探險家鄧雅品（又叫阿布·塔斯曼），時為1642年11月24號。佢用荷屬東印度總督范德文（又叫安東尼·范·迪門（Anthoonij van Diemen）嘅名去同個島起名。之後，英國人將名簡化做范德文領。1777年，占士曲嚟到呢度，同日後嘅歐洲航海家為呢個島加添好多好有歐洲色彩嘅名。

鄧雅品重喺1642年「發現」咗塔斯曼尼亞東南部嘅貝寧島（Bruny Island）。呢個島同塔斯曼尼亞本島之間被德嘉圖海峽（D'Entrecasteaux Channel）同暴風灣（Storm Bay）隔開。1792年法國探險家布魯尼·莊·德嘉圖勘測呢個島並以佢命名，而本來嘅澳洲土著名就係「Alonnah Lunawanna」。

1790年左右，英國人登陸本島；1825年，呢度成為從新南威爾斯州獨立出去嘅殖民地，成立行政同司法部門；1853年之前，范德文地係犯人係流放地，尤其係首府河北同東南嘅亞瑟港，關押成千個犯人；1856年，本島開始實施自治，改名為塔斯曼尼亞；1901年，塔斯曼尼亞加入新成立嘅澳洲聯邦，成為佢其中一個州。

景點
--

* 亞瑟港（Port Arthur）
* 酒杯灣（Wineglass Bay）
* 搖籃山（Cradle Mountain）
* 貝寧島（Bruny Island）
* 德弘河（River Derwent）
* 飛仙半島（Freycinet Peninsula）
* 利民古鎮（Richmond）

| * 睇
* 傾
* 改
澳洲政區 |
| --- |
| 州 | 昆士蘭 ‧ 新南威爾士 ‧ 維多利亞 ‧ 南澳洲 ‧ 西澳洲 ‧ 塔斯曼尼亞 |  |
| 大陸自治地區 | 澳洲首都領地 ‧ 北領地 ‧ 杰維斯海灣領地 |
| 海外屬地 | 亞什摩同卡地爾群島 ‧ 克島同麥當奴群島 ‧ 聖誕島 ‧ 可可斯（基林）群島 ‧ 珊瑚海群島 ‧ 諾福島 ‧ 澳洲南極領地（聲稱） |
| How to read a taxoboxHow to read a taxobox**石栗** |
| --- |
|  |
|
| **物種分類** |
| 

|
|  |
|
|
| 界 | 植物界 |
|
|
|
|
|
| 門 | 被子植物門 |
|
|
|
|
|
|
|
| 綱 | 雙子葉植物綱（Magnoliopsida） |
|
|
|
|
|
| 目 | 金虎尾目（Malpighiales） |
|
|
|
|
|
|
|
|
| 科 | 大戟科（Euphorbiaceae） |
|
|
|
|
|
| 屬 | 石栗屬（Aleurites moluccana） |
|
|
|
|
|
|
|
| 種 | ***石栗 A. moluccana*** |
|

 |
|
| 二元學名 |
| '''***Aleurites moluccana'''*** |
|
|
|
|
|
|
|
|
|
|
|
|
|
|
|

**石栗**（粵拼：sek6 leot6；學名：*Aleurites moluccana*）；第個名係**油桃**（jau4 tou4）、**燭果樹**（zuk1 gwo2 syu6）、**黑桐油樹**（hak1 tung4 jau4 syu6）；南洋粵語叫**石鼓仔**、**石古仔**，係大戟科石栗屬嘅常綠大喬木，原產地喺馬來西亞、菲律賓同美國夏威夷，而家可以喺馬來西亞、菲律賓、美國夏威夷、中國嘅廣東、雲南、海南、及臺灣入面都可以搵到佢。

形態
--

呢種植物一般有10米高到，樹皮係暗灰色有淺嘅打掂裂開啲紋響度，表面幾乎接近光滑。細枝有星星噉嘅絨毛響度。樹葉一般係接近雞蛋形嘅披針形嘅菱形噉，互生品種，一般正面係綠色，背面係白色。而花嘅方面，一般喺每年4——10月開花。花色係乳黃或白，花瓣係5嚿。呢種植物開完花之後重結果，結果時間係每年嘅秋末冬初時期。

用途
--

石栗可以用嚟做觀景植物同木材，同時佢啲核重可以用嚟榨油。

### 藥用價值

石栗嘅樹皮同果都可以做藥，佢有減輕痢疾嘅功效。果肉可以食得，如估經過燒烤嘅話，佢啲味就好似啲花生噉，可以用嚟做緩瀉劑。

毒性
--

石栗嘅果肉雖然可以食得，但如估食得太多嘅話，好容易搞到肚疴同嘔都有。而新鮮嘅堅果有HCN同毒嘅蛋白質響度，所以唔食得。

有關嘅書
----

1. 《11自然珍藏 世界藥用植物圖鑑》，布倫尼斯 著，傅燕鳳 譯，貓頭鷹 出版，2008年3月，第35頁，ISBN 978-986-7001-99-3。
2. 《香港自然圖鑑系列11 香港有毒植物》，朱惠玲 著，野外動向有限公司 出版，2007年7月，第47頁，ISBN 988-97173-8-7
3. 《香港有毒植物》，何孟恆 著，香港市政局，1982年，第29頁。

出面網頁
----

|  |  |
| --- | --- |
|  | 維基同享有多媒體嘅嘢： **石栗** |

* 石栗, Shili 藥用植物圖像數據庫 (香港浸會大學中醫藥學院) （繁體中文）（英文）
* 綠化資訊站 常見綠化樹種介紹台南縣政府
唔好同**吉比字節**搞亂。

**吉字節**（粵拼：gat1 zi6 zit3）；港澳嗰邊嗌**吉位元組**，口語嗌**激**；全名係**吉加位元組**或**吉加字節**（英文：**Gigabyte**）；簡稱**GB**，佢係一種資訊計量單位，依家通常用嚟標示網絡硬碟容量，又或者容量大嘅儲存媒介嘅容量時使用。

同其他儲存單位嘅換算
----------

* 1GB = 1,000 MB
* 1GB = 1,000,000 (106) KB
* 1GB = 1,000,000,000 (109) B

由於佢同吉比字節已經搞亂嗮，所以吉字節成日都可以係吉比字節。

而吉比字節嘅換算公式係：

* 1GiB = 1,024 MiB
* 1MiB = 1,048,576 (220) KiB
* 1KiB = 1,73,741,824 (230) B

同吉比字節嘅搞亂
--------

由於呢兩個嘅換算方式都唔同，所以成日都好容易搞錯。例：

硬碟生產廠商：1,000,000,000（109）位元組 = 1GB嘅進制
Microsoft Windows作業系統嘅換算公式：1 GB = 230 = 1,073,741,824 位元組

係因為Windows成日用錯咗*GB*呢個計量單位，所以喺Windows入面寫嘅「1GB」其實就係「1GiB」噉解，但Windows入面寫嘅係「1GB」而成日搞亂嗮。而且呢個搞亂嗮嘅嘢已經係成日出嚟嘅事，主要係Windows嘅作業系統壟斷嗮成日電腦市場，由於呢兩種換算方法都有唔同，所以喺計容量嗰陣差咗7.3%，結果搞到Windows系統報告入面講嘅容量重細個硬碟標示嘅容量嘅嘢。但喺蘋果公司嘅OS X作業系統入面就睇重嗮儲存裝置，因為佢計容量方法同硬碟廠商一樣，都係1GB = 1,000,000,000（109）位元組嘅十進位而避開咗計同用嘅麻煩。
呢篇文章講嘅係一般意義嘅碼頭/渡口，總覽可以睇《碼頭》一文。
「船口」跳轉嚟呢度。要睇第啲意思，請去【**船口 (搞清楚)**】。

 搵緊電腦通訊嘅埠嘅話，請睇〈**連接埠**〉。
埠

西班牙嘅一個埠頭
澳洲維省劫斯蘭湖（Gippsland）嘅埗頭
**埠**（粵拼：bou6\*2（白讀），fau6（文讀）；俗寫**埗**）、**埠頭**（bou6 tau4\*2），係畀船停泊嘅地方，又叫**碼頭**（maa5 tau4）。埠本義船上落客貨之處，後來意思擴展成綜合而言嘅埠，成個地方可以好幾個泊位。啲埠一般起喺港灣，可以畀乘客上落船，亦可以畀貨物出入貨或者裝卸處理。

埠並不單單只有上落之處，碼頭邊亦有平地，夠位放住貨同行李，以及畀人停留。一般來講，有順岸碼頭，平地後有貨倉，以便出入貨。客運有梯級上落。埠並不單只有順岸碼頭，有時會有打直伸入水嘅樁柱碼頭，如橋，可以放多幾個泊位。

名
-

用呢個字嘅詞語包括：到埠、抵埠、埠頭。埠呢個詞後來擴大意思，等同於城市。

香港九龍西面有個地區叫「深水埠」（通當變調讀bou2）。當年英國人想記錄低呢個地名，不過，負責嘅華藉員工雖然識字，但係就只限於書面語，對粵語正字無乜研究。佢知道嗰處叫「深水bou6」，但係就唔知個bou6字點樣寫（佢可能連bou6字嘅意思都唔多清楚），以為係有音無字，於是乎就跟住形聲字嘅章法，整咗個「埗」字出來。

最初，電腦繁體字大五碼無呢一個字，搞到好多香港人覺得好唔方便，唔想用電腦造字咁麻煩，就索性打「土步」算數。後來統一碼收錄埋「埗」字，隨住統一碼嘅普及，呢個問題亦都慢慢消失，而大家亦當正「埗」字係中文正字，本字係「埠」就唔多人知喇。

bou6呢個白讀音，歷史源遠流長，可以追溯到古漢語，呢個音響口語、地名裏面保留落來。其它旁證，包括客家讀音bu1（客英字典、臺灣四縣、海陸豐）/pu1（陸豐）、官話讀音bù、韓語讀音부（bu）。

其實，寫「埠」更切合呢個字嘅意思，即使外省人都會睇得明。

地名俗稱
----

* 大埠：美國加州同加拿大卑詩省都有
* 二埠：美國加州同加拿大卑詩省都有
* 三埠：即係美國加州嘅士德頓
* 鹹水埠：即係加拿大卑詩省嘅溫哥華
* 梳打埠：即係澳門

睇埋
--

* 香港開埠

參考
--

維基辭典有佢嘅解釋：
**埠**

維基辭典有佢嘅解釋：
**埗**

* 漢典：埠、漢典：埗
* 中國哲學書電子化計劃：字典：埠、中國哲學書電子化計劃：字典：埗
* 康熙字典 土部8劃（第230頁）

攷
-

1. ↑  〈埠的音韻〉. 《漢典》. 喺2018年9月18號搵到.
「從化客運站」跳轉嚟呢度。要睇佢嘅同名地鐵站，請去【**從化客運站 (地鐵)**】。

從化汽車客運站正門
 **從化汽車客運站**（粵拼：cung4 faa3 hei3 ce1 haak3 wan6 zaam6）
，又叫**從化汽車站**cung4 faa3 hei3 ce1 zaam6或**從化客運站**cung4 faa3 haak3 wan6 zaam6，係中國廣東廣州嘅一個客運站，喺2007年9月21號開始營運，位置喺從化區河東北路12號（附近冇幾遠係105國道）。

佔地面積
----

面積45000平方米，有28個發車位。

主要經營
----

呢個車站主要係經營去深圳、韶關、惠州、增城、東莞、珠海、佛山、清遠、河源、中山、東莞等地，同埋去江西、湖南、湖北、四川、廣西啲車。

附近嘅交通
-----

* 巴士：
從化汽車站總站、從化汽車站

出面網頁
----

* 从化汽车站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
1897
1928
**電子音樂**（英文：**electronic music**），又名**電音**，係音樂一門，音樂用電子樂器奏，同埋電子音樂技術造出來。

按理任何用電能，轉化聲能，都叫得電子音樂。音樂通常係電子設備合成，又或者，係電子設備再加聲音處理。分兩類：一類完全用電子樂器合成（electronic music），包括早期嘅特雷門（Theremin）、電子合成器以至電腦所合成嘅電子聲響；另一類用已有嘅聲音，以電子器材，加以處理製成嘅電子原音音樂（electroacoustic music），包括任何用咪、取樣器、音效器，以錄音技術加上聲音處理，用以現場表演，或錄音傳播嘅音樂。然而現今音樂，好多時兩類齊用。

爾種音樂，用音樂儀器同埋電子音樂科技來製作。換句話講，聲可以分電子機械方式製作，同埋用電子科技製作。Telharmonium（電傳樂器）、Hammond organ（漢孟牌電子琴），以及電結他，都係用電子機械儀器製作聲音。純粹電子聲音，可以利用好似Theremin（特雷門）、聲音合成器，重有電腦等儀器製作。電子音樂試過幾乎完全與西方藝術音樂連結，但自從二十世紀六十年代晚期以後，電子音樂科技意味住使用電子方式製作音樂，越來越流行普遍。今日電子音樂，有各式各樣，範圍由實驗藝術音樂，到流行形式嘅電子舞曲都有。

廣義電子音樂，喺電影配樂、廣告配樂、流行曲、搖滾樂裏面，樣樣都見到。狹窄嚟講，電子音樂以電子製造或處理嘅聲音為主要種類，包括一些實驗電子原音音樂、亦包括各種電子舞蹈音樂（electronic dance music），如浩室（House）、鐵克諾音樂（Techno）、出神（Trance）與迴響貝斯（Dubstep）等種類。電子舞蹈音樂同夜店、的士高、銳舞文化相關。夜店嘅舞蹈派對，唱片騎師播電子音樂，或者叫做「打碟」。

睇埋
--

* 電子遊戲音樂
**匣母**（粵拼：haap6 mou5；中古漢語拼音：**gh**rap），係中古漢語聲母，屬喉音，係全濁聲母。

擬音
--

因爲大多數嘅漢語、域外方音、對音中，匣母大多發/ɦ/或者/ɣ/，所以學界有兩派擬音，一派擬爲/ɦ/，一派擬爲/ɣ/。

上古來源
----

大部分學者都認爲匣母字來自上古音嘅/ɦ/或/ɣ/音，呢個音喺上古音到中古音嘅演變好穩定。

喺粵語嘅演變
------

匣母喺標準粵語清化，聲調派陽聲調。開口呼繼續係喉音，對應嘅粵拼係h，對應嘅古音係開口洪音字，而齊齒呼、合口呼變零聲母，對應古音，讀j嘅係開口細音字，讀w嘅係合口字，不過有合口字晃讀fong2，乎讀fu4，唔讀零聲母。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 下 | 乎 | 何 | 後 | 行 | 兮 | 學 | 寒 | 或 | 候 |
| ghrax | gho | gha | ghux | ghrang | ghe | ghruk | ghan | ghuok | ghuh |
| haa6 | fu4 | ho4 | hau6 | hang4 | hai4 | hok6 | hon4 | waak6 | hau6 |

調返轉頭，現代粵語嘅h來源自溪、曉、匣三母，零聲母來源自喻（云、以）、影、匣、疑、溪、日六母。

喺吳語嘅演變
------

喺吳語，匣母要分洪細，洪音開口呼匣母維持古音，對應嘅吳拼係gh，合口呼同細音變零聲母。

喺普通話嘅演變
-------

普通話同吳語一樣分洪細，但佢清化咗，洪音讀清化喉音，對應嘅普拼係h，細音係顎化音，對應嘅普拼係x。

喺日文嘅演變
------

喺日文，吳音讀が行，漢音讀か行。

喺韓文嘅演變
------

匣母喺韓文清化，讀ㅎ。

喺越南文嘅演變
-------

匣母喺越南文清化，讀h，但聲調派陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**縱橫輸入法**係一套以 0-9 十個數字編碼嘅小鍵盤輸入法，以詞組做主要輸入方式。

最新版嘅縱橫輸入法軟件收咗廿六萬幾個詞組，包括香港教育局中學英漢詞彙嘅廿六科專業詞組、常見人名、香港街名、香港大廈名、香港部份有名嘅公司、學校名同埋香港俗語。輸入法應用軟件適合安裝喺Microsoft Windows作業系統。

編碼規則
----

縱橫碼將出現喺漢字嘅四個角嘅各種筆形，按形狀分成十類，分別用數字鍵盤上嘅 0-9 編碼。佢嘅規則可以用四句口訣嚟說明：「**一橫二豎三點捺，叉四插五方塊六，七角八八九是小，撇與左勾都是零**」。

取碼原則
----

### 單字取碼

* 取碼次序：左上角、右上角、左下角、右下角
* 取大唔取小
* 有重複筆形唔取
* 有邊取邊
* 有角高優先

### 詞組取碼

* 33規則：對二字詞組，攞每字嘅頭 3 碼，若果唔夠 3 碼，就有幾多碼攞幾多碼
* 222規則：對三字詞組，攞每字嘅頭 2 碼，若果唔夠 2 碼，就有幾多碼攞幾多碼
* 2112規則：對四字詞組，詞首尾字各攞頭 2 碼，中間每字各只攞頭 1 碼
* 21111規則：對多字詞組，第一字取頭 2 碼，第二至第五字各攞頭 1 碼，剩低若果重有字就唔駛攞碼

連出去
---

* 縱橫碼
* 網上縱橫輸入法

注
-

1. ↑  〈取碼原則〉. 原著喺2004年10月28號歸檔. 喺2007年9月19號搵到.
《**孩子不壞**》（英文：**We Not Naughty**），係一部2012年嘅星加坡電影，由梁智強執導同編劇，講述三個成績普通嘅學生擁有嘅困擾。

劇情簡介
----

故事圍繞住三個成績中等嘅學生，許偉杰同細佬阿寶同埋偉杰最好嘅朋友劉健仁，呢三個受到輕視嘅青少年都有自己嘅困擾。阿寶（盧楷浚 飾）年少天真，父母嘅讚美對他嚟講就係世界嘅全部，無論所做嘅事情係啱定係錯；而就讀工藝學校嘅偉杰鍾意用佢擅於發明機械­嘅才能，嚟整蠱老師同班學生；因為媽媽嘅忽視而誤入歧途嘅健仁陷入咗龐大嘅負債中，為咗償還爸嘅債務，健仁冇搵媽媽幫助，反而幫貴利集團跑腿做嘢。為咗噉偉杰同健仁諗出發明「收債機器」，利用收債機器代替佢哋去噴漆追債。見識過「收債機器」嘅威力，點知犯罪集團嘅首腦Boss Ma（巫啓賢 飾）打算利用升級後嘅機器嚟走私毒品。眼睇住學生踏上歧途，老師CK（陳曉東 飾）決定挺身而出，救助自己嘅學生。

演員表
---

* 李創銳 飾 許偉杰
* 洪賜健 飾 劉健仁
* 盧楷浚 飾 阿寶（偉杰嘅細佬）
* 楊欣沛 飾 Nicole（偉杰嘅妹妹／阿寶嘅家姐）
* 余澎杉 飾 健仁嘅細佬
* 陳曉東 飾 CK老師
* 夏如芝 飾 CK老師嘅老婆
* 巫啟賢 飾 集團首腦Boss Ma
* 黎沸揮 飾 Boss Ma 左右手

出面網頁
----

* 孩子不壞嘅Facebook頁 改維基數據
* 《孩子不壞》喺互聯網電影資料庫嘅資料（英文）
* 《孩子不壞》喺豆瓣嘅資料（大陸簡體）
**從母**（粵拼：cung4 mou5；中古漢語拼音：**z**yung），係中古漢語聲母，屬齒音中嘅齒頭音，屬精組，係全濁聲母。

擬音
--

因爲大多數嘅漢語、域外方音、對音中，從母大多發/d͡z/，所以學界一致擬爲/d͡z/。

上古來源
----

大部分學者都認爲從母字來自上古音嘅/d͡z/音，呢個音喺上古音到中古音嘅演變好穩定。

喺粵語嘅演變
------

從母喺粵語清化，聲調派陽聲調，具體送氣規則各片粵語唔同，喺標準粵語，平聲送氣，對應嘅粵拼係c，仄聲唔送氣，對應嘅粵拼係z。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 自 | 秦 | 在 | 從 | 齊 | 前 | 絕 | 罪 | 就 | 情 |
| ziih | zin | zaix | zyung | ze | zen | zyet | zuaix | ziuh | zieng |
| zi6 | ceon4 | zoi6 | cung4 | cai4 | cin4 | zyut6 | zeoi6 | zau6 | cing4 |

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，從母屬平脷音，如吳川話，從母發[tʰ]（吳川話嘅全濁聲母清化後一律送氣）。成個粵語，平捲分法係濟南型。

喺吳語嘅演變
------

從母喺吳語繼續係濁音，但歸入z。標準吳語分尖團音，從母屬尖音。

喺普通話嘅演變
-------

從母喺普通話分洪細，唔分尖團，同標準粵語一樣平仄送氣。平聲送氣，洪音係c，細音係q，仄聲唔送氣，洪音係z，細音係j。

喺日文嘅演變
------

喺日文吳音，讀ざ行，漢音讀さ行。

喺韓文嘅演變
------

從母喺韓文清化，讀ㅈ。

喺越南文嘅演變
-------

從母喺越南文轉爲t，聲調派陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**塔瑪麗女王**（亦有人譯做**塔瑪爾女王**或**塔瑪拉女王**）（喬治亞語：თამარ მეფე，*Tamar Mepe*，*Mepe*係喬治亞話嘅國王嘅意，大約1160年－1213年1月18號），係喬治亞王國嘅第一位女皇帝，在位時期係西元1184年至1213年。佢延續了喬治亞王國嘅黃金時期。塔瑪麗女王由喬治亞正教會封聖，瞻禮日係喺儒略曆5月1號。

生平
--

### 早年

塔瑪麗大約1160年出世，喬治三世同埋亞蘭王國公主布爾杜汗所生，係巴格拉季昂王朝嘅成員。

1177年，喬治亞嘅貴族推舉喬治三世嘅侄仔德姆納為皇，嘗試推反喬治三世，叛軍被打敗後，喺1178年開此塔瑪麗同佢老竇共同執政。

1184年，喬治三世死後，塔瑪麗成為喬治亞維一皇帝。

### 第一次婚姻

塔瑪麗一開此成為女皇嘅時候，因性別同埋經驗少而被喬治亞嘅貴族睇輕，嘗試從中取利，係好多時上向貴族讓步。當時貴族推舉弗拉基米爾-蘇茲達爾大公國王子尤里·博戈柳布斯基成為佢老公，尤里喺戰將上好打得，但係佢同塔瑪麗嘅關係唔好。

1187年，塔瑪麗成公以尤里酗酒為原因，同佢離婚，流放咗佢去君士坦丁堡。同年，喬治亞大主教邁克爾死咗，加上宮廷中塔瑪麗嘅支持者越嚟越多，令塔瑪麗喺喬治亞王國嘅權力更大。

### 第二次婚姻

1191年，塔瑪麗選擇同佢嘅遠親亞蘭王子大衛·索斯蘭結婚。大衛亦都係擅於軍事，對日後塔瑪麗幾次打敗尤里嘅支持者同埋出征好有幫助。

佢哋生咗兩個仔女，喬治四世同埋魯速丹。

### 外交同埋出征

#### 特拉比松帝國嘅成立

1204年4月12號，君士坦丁堡被第四次十字軍東征侵占，拜占庭帝國被瓜分。塔瑪麗派兵幫助兼拜占庭皇帝安德洛尼卡一世後人親戚阿歷克塞一世同埋大衛奪回小亞細亞嘅一部分領土，成立特拉比松帝國。

#### 阿尤布帝國

1187年薩拉丁成功喺十字軍手中攞返耶路撒冷城，塔瑪麗同佢嘅宮廷膽心喺耶路撒冷附近以及聖地嘅喬治亞僧院嘅安全。塔瑪麗派人要求阿尤布方交會回僧院比喬治亞，薩拉丁嘅回應沒有被記載，但雙方成功達成協議。根舉阿卡主教，喺聖地一帶，嚟朝聖嘅基督徒都要向人交錢，維獨係喬治亞人唔使，可見喬治亞喺聖地有一定嘅應響力。

1208年喬治亞派兵攻打阿赫拉特城，阿尤布蘇丹阿迪爾一世親自領兵。伊万將軍被阿尤布捉咗，最後雙方簽定三十年和約，喬治亞交出100,000第納爾，割27坐城堡，放5000名戰俘同埋伊万將軍嘅女同佢對方定婚，阿尤布方則釋放伊万將軍，雙方以阿拉斯河為界。

喬治亞嘅黃金時期
--------

喬治亞王國喺塔瑪麗統治之下延續咗由佢太爺大衛四世時候開此嘅黃金時期，喺各方面都達都有史以嚟最頂盛。

### 政治

喬治亞同埋喬治亞嘅進貢國
喺塔瑪麗統治之下，喬治亞嘅喺大高加索山脈越嚟越強大，喺塔瑪麗臨終前，喬治亞嘅版圖北至切爾克西亞，南至凡城，西至錫諾普，東至巴庫，成個高加索地區都係喬治亞嘅屬土。佢稱號係「神意所歸，阿布哈茲人、卡特維爾人、阿蘭尼亞人、卡赫季人、亞美尼亞人嘅眾王之王同埋眾后之后，希爾凡沙阿同埋沙汗沙，全東西方嘅君主，世界同埋信仰嘅榮耀，彌賽亞嘅捍衛者」。

### 文化

喺塔瑪麗統治之下，喬治亞嘅文化亦都達至最頂盛。喬治亞嘅文化被拜占庭同埋伊朗影響，朔做出獨特嘅文化。當時喬治亞嘅教堂林立，規模比起以往嘅大，風格近似拜占庭風格，塔瑪麗因此而得「彌賽亞嘅捍衛者」稱號。當時文獻同埋文學作品都比以往多，最出名嘅有紹塔·魯斯塔韋利嘅史詩。